open-index/open-wikipedia-markdown huggingface dataset:
Ñɩɣyʋʋ taa seɣa

Tomnasɩ kpɛlɛkʋʋ lɛɣtʋ piliŋa pɩlɩʋ taa lɛ, mbʋ payaɣ se ñɩɣyʋʋ taa seɣa yɔ, pɩkɛ paɣlaka wonuu nakʋyʋ. Paɣlaka wonuu ŋgʋ pamaɣzɩna nɛ panaɣ alɩwaatʋ lɛɣzʋʋ lɛɣzʋʋ mbʋ yɔ.

Ɖɩkpaɣ ɛzɩ kilimuu tɛ mbʋ yɔ kɔyɔ, pañɩnɩɣ nɛ patɩlɩ kilimuu tɛ seɣa. Ñɩɣyʋʋ taa seɣa yekina nɛ ɛyʋ tɩlɩ kpɛlɩ kpɛlɛkʋʋ tɛ kɩmabɩnaʋ tɛ seɣa.

Tobit aa lɛ, ɖɩpɩzɩɣ ɖɩyɔɔdɩ se ñɩɣyʋʋ taa seɣa lɩɣna lɛɣzɩtʋ natʋyʋ tɛ maɣzɩtʋ tɛ tɛyɩtʋ. Pɩpɩzɩɣ pɩkɛ ɖaɣlakɩŋ nabʋyʋ, pɩpɩzɩ pɩkɛ nabʋyʋ tɛ yuŋ mbʋ yɔ. Pɩpɩzɩɣ pɩkɛ ɖɔɖɔ wonuu nakʋyʋ tɛ paɣlaka.

Pɩtɩŋa payɩ mbʋ yɔ, pɩlakɩ alɩwaatʋ natʋyʋ ndʋ pɛtɛm-tʋ maɣzʋʋ yɔ tɩ-taa.

Tomnasɩ ɖɔnɛ kpɛlɛkʋʋ tɛ pɩlɩʋ taa lɛ, mbʋ payaɣ se ñɩɣyʋʋ taa seɣa yɔ, pɩkɛ paɣlaka nakɛyɛ ɖɔɖɔ. Ɛlɛ, paɣlaka ŋga, kamaɣzɩ alɩwaatʋ natʋyʋ, tokaɣ ŋga kɛwɛ ɖaɣlakɩŋ weyi pese alɩwaatʋ ndʋ tɩɖɛwa yɔ.

Pamaɣzɩɣ tomnasɩ ɖɔnɛ kpɛlɛkʋʋ tɛ ñɩɣyʋʋ taa seɣa nɛ pana se mɛtɛnaa ɛzɩma ñɩɣyʋʋ taa seɣa seɣ tɛlɛm kɛlɛm kʋɖʋmʋʋ taa. Pamaɣ pɩ-tɛ kumoɖe se m/s.
Kpɛlɩ kpɛlɛkʋʋ tɛ lakayaɣ

Kpɛlɩ kpɛlɛkʋʋ tɛ lakayaɣ kɛna pʋyʋ kɩlɩzɩm tɛ lɛɣzɩtʋ. Pʋ-tɔbʋʋ se kpɛlɩ kpɛlɛkʋʋ tɛ lakasɩ yeki nɛ pʋyʋ kɩlɩzɩm lɛɣzɩ wɛtʋ. Alɩwaatʋ ndʋ pʋyʋ kɩlɩzɩm lɛɣzɩɣ yɔ, pʋdʋnaa ñɩɩɩ waa mba pɛwɛ pʋyʋ kɩlɩzɩm taa yɔ, pɛlɛɣzɩɣ ɖɔɖɔ wɛtʋ.

Alɩwaatʋ ndʋ kpɛlɩ kpɛlɛkʋʋ tɛ lakayaɣ lɛɣzɩɣ wɛtʋ yɔ, pʋdʋnaa ñɩɩɩ waa mba pɛwɛ kpɛlɩ kpɛlɛkʋʋ taa yɔ, pa-taa nabɛyɛ ñakɩ nɛ pa-taa lɛlaa ñɛwɛɛ. Pa-taa mba pañakɩ yɔ, mbaa payaɣ se kɔ kijoza.

Kpɛlɩ kpɛlɛkʋʋ kɛlɛɣzɩɣ wɛtʋ lɛ, tomnasɩ kidesiduu waa lɩɣ. Tomnasɩ kidesiduu waa mba payaɣ se kɔ kijoza tɛ wondu.

Ñɩnɩyʋ sɔsɔ Lavoisier laba tʋmɩyɛ siŋŋ kpɛlɩ kpɛlɛkʋʋ tɛ lakayaɣ lɛɣzɩtʋ nʋmɔʋ taa. Ɛ-tʋma hana nʋmɔʋ nɛ lɛɣtʋ tɩlʋʋ tʋmɩyɛ laɖaa tɩlɩ se kpɛlɩ kpɛlɛkʋʋ tɛ wɛtʋ lɛɣzʋʋ lakɩ, ɛlɛ, hɩlɩmɩyɛ ɛɛlɛɣzɩɣ.

Pʋ-nʋmɔʋ taa ñɩnɩyʋ sɔsɔ Lavoisier kaɖa kpayɩ se ‘Nabʋyʋ eeleki, paalɩɣzɩɣ nabʋyʋ ɖɔɖɔ ; pɩtɩŋɛ pɩlɛɣzɩɣ wɛtʋ kɩlɛɣzʋ.’
Kayaɣ sukuli kɩtɛzʊʊ

Kayaɣ sukuli kɩtɛzʊʊ (UK) kɛ sukuli kɩtɛzʊʊ ŋgʊ kɩwɛ Afrika nɛ Wɩsɩ Ɖɩɖʊyɛ taa kiŋ nɛ kɩwɛ Kayaɣ tɛtʊ, Togo hayi kiŋ hɔɔlʊʊ taa. Sukuli kɩtɛzʊʊ ŋgʊ kɩkɛ naalɛ ŋgʊ kɛlɛ Togo ɛjaɖɛ, kajalaɣ ŋgʊ lɛ Loma sukuli kɩtɛzʊʊ. Patʊlɩ-kʊ pɩlɩna paɣtʊ takayaɣ tɔm loyaɣ ka nɛ kɔyɔɔ 99-011/PR kɔlaɣ fenaɣ kɩyakʊ 21 pɩnaɣ 1999, kɛlɛ sukuli kɩtɛzʊʊ ŋgʊ patʊlɩ kɩ-nɔnɔsɩ kɔlaɣ fenaɣ kɩyakʊ 21 pɩnaɣ 2004. 

Kayaɣ sukuli kɩtɛzʊʊ ŋgʊ kɩwɛna piliŋ kagbanzɩ. Fransɩɩ kʊnʊŋ hɔɔlʊʊ nɛ ɛyʊ lɛɣtʊ tɔm (FLESH). Paɣtʊ nɛ waɖɛ tʊmɩyɛ nɛ politiki lɛɣtʊ tɔm (FDSP) pɩlʊʊ. tɔsʊʊ lɛɣtʊ tʊmɩyɛ nɛ tɔsʊʊ labʊ tʊmɩyɛ (FaSEG) pɩlʊʊ. Lɛɣtʊ kpɛlɛkɩtʊ nɛ laɣsɩ kpɛlɛkɩtʊ tʊmɩyɛ (FAST) pɩlʊʊ. Ɖɔkɔtɔ kpɛlɛkɩtʊ pɩlʊʊ (FSS).

Sawɩɖɛ tɩ cɔlʊʊ tʊmɩyɛ naalɛ ñɩnɖɛ kɛ Wɩsɩ Ɖɩɖʊyɛ hɔɔlʊʊ taa kɛ Ouagadougou ñɩŋʊ wayi yɔ wɛ nɔmɔʊ, paɖɩnɩ-kʊ maʊ Kayaɣ sukuli kɩtɛzʊʊ taa. 201 » tɛʊ tiɖe wɛɛ taa mbʊ yɔ kɩkaɣ wɛnaʊ ɔrɩdɩnatɛrɩ waa 375, nɛ pa-taa peeɖe mbʊ yɔ ku-sukuli piyaa maɣmaɣ kaɣ tɩyʊʊ 267. Kayaɣ sukuli kɩtɛzʊʊ wɛna ɖɔɖɔ Wi-Fi tamsɩnaʊ ɖooo pɩnaɣ 2013.
Papa

Papa kɛ ɛyʊ weyi paya-ɩ se cɔjɔ sɔsɔ kɛ Room tɛtʊ taa yɔ nɛ ɛnʊ ɖɔkɩna katoliki cejewiye, nɛ ɖɩsɩma mbʊ se ɛnʊ lɛɛzɩna Petro lone taa Ɛsɔ ɛsɩnda nɛ ɛyaa ɛsɩnda (wiyaʊ sɔsɔ ɛlɛ lɛ ɖɩnaɣ-ɩ ɛlɛ yɔ Yesuu Krɩstʊ), ɛnʊ ɛɛkɛ Fatikaŋ tɛtʊ wiyaʊ yɔ. Pʊyɔɔ yɔ pɔyɔɔdʊʊ tɔmpiye nɖɩ ɖɩ-tɔm takayasɩ taa nɛ pɩtɛkɛ mbʊ ɖɩ nɛ pɩtɛkɛ pɔ-tɔm pɔyɔɔdʊʊ. Paa mbʊ ɖɩtɩlɩ paya ɛyʊ mbʊ yɔ pɩkɛ katoliki cejewiye ñʊʊ tʊ. 

Ɛzɩ théodore naalɛ tʊ weyi palɩzɩ-ɩ ɛlɛ ɛtɛkɛ cejewiye nɖɩ ɖɩwɛ Roma ɖoŋ yɔɔ kamɩŋ fenaɣ kɩyakʊ 4 pɩnaɣ.  2012. Tɔmʊʊ ŋgʊ kɩñɔ keeke pɩnaɣ ŋga episikɔpʊ waa kpeɣla kedizaɣ ɖeɖe Nicée tɛtʊ taa pɩnaɣ 325 yɔ, ɛlɛ tɔmpiye nɖɩ ɖɩwɩlɩɣ se pɩkɛ episikɔpʊ Roma tɛtʊ taakpaɣ nɛ Grégoire 7 tʊ alɩwaatʊ taa, kpaɣɖʊ 11. Ɛlɛ tɔmʊʊ ŋgʊ kɩpaɣza nɛ alɩwaatʊ ndʊ pakpa Petro se ɛkɛ katoliki cejewiye ñʊʊ tʊ Yesuu Krɩstʊ wɛɛ taa.    

Nɔɔnɔɔ tɛ papa hɩɖɛ kɛlɛ Jorge Mario Bergoglio nɛ ɛsɛʊʊ se François, palɩza-ɩ lakɩŋ fenaɣ kɩyakʊ 13 pɩnaɣ 2013, ɛnʊ lɛzɩna Benoît 16. Ɛkɛ papa 266 tʊ. Kiɖe tɛɛ lɛ tɔmpiye papa kaakɛ krɛkɩ kʊnʊŋ taa πάπας / papas) hɩɖɛ sɔsɔyɛ yem, pɩɩkɛ hɩɖɛ ɖʊʊ nɛ ñamtʊ yɔɔ payaɣ ɛyʊ mbʊ, pɩwɛ ɛzɩ pɩɣa yaʊ ka-caa se paaba yɔ. Halɩ pɩkɔɔ pɩtalɩ kpaɣɖʊ 6 mbʊ yɔ mbʊ payaɣa episikɔpʊ waa tɩŋa nɛ kɔzɩ kɔzɩ weyi ɛnʊ ɛsɔsaa yɔ.

Kajalaɣ Roma episikɔpʊ weyi pɛcɛla hɩɖɛ nɖɩ se papa yɔ, kpaɣɖʊ 4 wɛɛ taa yɔ, pɩlɩna cubiculum cɔjɔ nɔɔyʊ yɔɔ pakpa-ɩ nɛ paya-ɩ se  Severus ɛnʊ payaɣ Marcellin (pɩnzɩ 296 ŋtalɩ 304), kɛlɛ panaɣ matʊ jussu pp [papae] sui Marcellini. Patʊʊ nɛ pama se PP tɔmpiye papa yɔ pɩwɛɛ ɖeu kɔzɩ kɔzɩ nesi ñɩɣ ɖeɖe takayasɩ taa (ɛzɩ papa Benoît 16 yɔ ɛñɩkaɣ takayasɩ taa lɛ ɛmaɣ tʊnɛ yɔ Benedictus PP XVI), pakatɩɣ ɖɔɖɔ matʊ ndɩ ndɩ tɔmɩŋ ɛ nɛ yɔ ɛzɩ Papa urbis Romae (aeternae) pʊ-tɔbʊʊ se Roma tɛtʊ taa papa (maatɛŋ).
Wonuu paɣlaka

Tomnasɩ kpɛlɛkʋʋ lɛɣtʋ pilɩʋ taa lɛ, mbʋ payaɣ se wonuu paɣlɩka yɔ, pɩkɛ paɣlaka wena pamaɣzɩɣna se pana wonuu nakʋyʋ tɛ walnzɩ yɔ. 

Tʋʋzʋʋ kpɛlɛkʋʋ tɛ lɛɣtʋ pɩlɩʋ ta ɖɔɖɔ lɛ, wonuu paɣlaka pamaɣzɩna wonuu yaa loniye naɖɩyɛ tɛ walanzɩ.

Tomnaɣ kpɛlɛkʋʋ tɛ lɛɣtʋ pɩlɩʋ taa ɖɔɖɔ lɛ, wonuu nakʋyʋ tɛ wonuu paɣlaka pakpakɩɣ nɛ pamaɣzɩna tomnaɣ tɛ lonuye tɛ walanzɩ. Pʋ-tɔbʋʋ se pamaɣzɩɣ tomnaɣ tɛ loniye hɔɔlɩŋ naadozo tɛ walanzɩ kpaagbaa.

Mbʋ ɖɔɖɔ pakpakɩɣ wonuu nakʋyʋ tɛ ɛsɩndaa tɛ pɔlɔkʋ nɛ pamaɣzɩna kɩ-walanzɩ hɔɔlɩŋ naalɛ taa kpaagbaa.

 

Tʋʋzʋʋ kpɛlɛkʋʋ lɛɣtʋ pɩlɩʋ taa lɛ, ɖeyi ɖeyi lɩzʋʋ kpɛlɛkʋʋ loniye hɔɔlʋʋ nakʋyʋ tɛ wonuu paɣlaka kɛna kɩ-kɩmaɣzʋʋ. Ñɩnɩyʋ sɔsɔ, ɖajaa Henri-Léon Lebesgue tɛ lɩmaɣzɩyɛ kɛlɛ.
Vishnu

Vishnu (saniskriti kʊnʊŋ taa lɛ, विष्णु / Viṣṇu, tamuli kʊnʊŋ taa lɛ விஷ்ணு / ), ɖɩkatɩɣ vichnou ɖɔɖɔ payaɣ-ɩ se Hari, Padmanabhi yaa Padmanabha), kɛ ɛsɔ naalɛ tʊ trimūrti (ɖɔɖɔ paya-ɩ se hindu ɛsɔ naa naatozo), ɛ nɛ Brahma nɛ Shiva. Pasɩma Vishnu pɩlɩna ɛ-tɛ ɛyʊtʊ pɩsɩtʊ yɔɔ. Vishnu ɛyaa tɛ lɛ ɛnʊ kɛna ɛsɔ keeke, pɩkɛ sukuli nakʊyʊ kɛ sukuli naa naalɛ mba pɛtɛyɩɣ Vishnu ɛsɔ tɔm yɔ ɛ nɛ sɩvayɩsm.

Palɩzɩɣ Vishnu ɛzɩ abalʊ yuulee nɛ ɛcaɣ ɛzɩ wiyaʊ, ɛwɛna nesi naananza, sakɩyɛ taa lɛ ɛɖɔkʊʊ pɔpɔɖɛ yaa Chakra, nɛ pɛɖɩyɛ (gada), yambɔyʊʊ yaa shankha, hɛɖʊʊ (padma) kɛ e-nesi taa. Ɛpaŋ hulaɣ nakɛyɛ ɛ-ñʊʊ yɔɔ, nɛ paya-ɩ se kirita-mukuta. Pɛkɛdɩɣ ɛ-tɔm se ɛcakaɣ ɖʊm yɔɔ Shesha. E-cuɖe taa wɛɛ hɛɖʊ nakʊyʊ, Brahma ñalɩna hɛɖʊʊ ŋgʊ kɩ-taa, ɛkɛ Dharma nɛ Ahimsa pɩɣa.  

Pɩwɛ kaɖɛ se patʊʊzɩ keeke Vishnu ɛsɔ tɔm kiɖe. Veda waa taa lɛ, Vishnu kɛ ɛsɔ cikpelu yem, pɛkpɛndɩ-ɩ nɛ Indra, ŋgʊ Varuna, Mitra nɛ Aryaman kaakɛna kajalaɣ ɛsɔ naa sɔsaa mba Vayu, Agni nɛ Surva kaalɛza yɔ. Ɛsɔ Mitra yebina-ɩ ɛ-wɛtʊ tɩŋa, papazɩna e-tomnaɣ (wɩsɩ) nɛ kpegbeka. Pʊwayi yɔ hindu waa tɛ tɔm kɛdɩtʊ taa kɛ pɔtɔŋ se ɛkɛ ɛyʊ nɔɔyʊ trimūrti taa nɛ ɛsɔ siŋ nɔɔyʊ pɛ-tɛ ɛsɔ sɛtʊ taa. 

Tɛtʊ, Bhūmi yaa Bhû Devi, ɖɔɖɔ wɛʊ yɔ pakpa-ɩ ɛkɛ ɛ-halʊ. Vishnu lɩza-ɩ lɩm taa pɩtɩŋna ɛ-Varaha lɛzɩtʊ yɔɔ. Ɛ-lʊlʊʊ tɔm ñɔna ɛsɔ kewyaɣ, Tɛtʊ (Bhūmi) nɛ liidiye ɖoŋ (Lakshmi) kɛna wɛtʊ ndʊ tɩñɔna wiyaʊ kpam. Keeke taa lɛ, sankrit kʊnʊŋ taa lɛ payaɣ wiyaʊ se bhūpati, pʊ-tɔbʊʊ se wɩlɩyʊ yaa tɛtʊ walʊ.
Maarɩ

Maarɩ
Maaɖɩ kɛna Juda tʊ. ƐkɛYeesuu Nazaɖɛtɩtʋɖo. Katolika kɩɖɩsɩtʋ samaɣ ŋgbɛ cɛlʋʋ samtʋ siŋŋ kɛ pɛlɔ Maaɖɩ yeesu ɖo. Pʋyɔɔ paya-ɩ hɩlandɩndɩ size Maaɖɩ nazaɖɛtɩ tʋ, Maaɖɩ kelekele tʋ, Kɩpaɣlʋ ɖo.

Ɛzɩɩ ɛ-pɩyalʋ yeesuu yɔ, paapɩzʋʋ pama keeke kɛ pɛwɛtʋ nɛ pewezuu caʋʋ.Takayasɩ nzɩ payaɣ sɩ-tɛ taɣma yɔ sɩ-taa pama pɛlɔ Maarɩyanɛ ɛ-pɩyalʋ pɔ-tɔm natʋyʋ natʋyʋ kɛ ɖooo caanaʋ taa.

Ɖo-ɖoo pɛlɔ Maaɖɩ yeesuu ɖo kɛna katolika kɩɖɩsɩtʋ mba ŋgbɛyɛ kɛ pa-kɩlaʋ laʋ tɛ pɩyʋ keem. Ɛsɔtɔm tɛ lɩmaɣza tɩŋgɩyaa ndɩ ndɩ wɛɛ paakpakʋ pɛlɔ Maaɖɩ yeesu ɖo size ɛkɛ pɩyʋʋ. Paaɖʋʋyɩ lɩm ɛzɩ katolika ŋgbɛyɛ mba yɔ. Pɩtɛ kɩɖɩsɩtʋ mba yɔ evangelika mba, nɛ asamblee mba, nɛ lɛɛba ndɩ ndɩ.
Zoroastre

Zoroastre, Zarathushtra yaa Zarathoustra (persan kʊnʊŋ taa lɛ زرتشت ; avestique taa lɛ Zaraϑuštra ; krɛkɩ kʊnʊŋ taa lɛ, Ζωροάστρης, Kurde taa lɛ Zerdest) ɛyʊ ɛnʊ ɛɛkɛ nayʊ, ɛnʊ ɖʊna zoroaste waa tɔm kiɖe. Pɩcaɣ kaɖɛ piŋ alɩwaatʊ ndʊ tɩ-taa se patɩlɩ keeke ɛyʊ ɛ-pɩnzɩ tɔm nɛ a-alɩwaatʊ tɔm. Kɛlɛ pɔtɔŋ se pʊwɛ ɛzɩ palʊla-ɩ nɛ nɔɔnɔɔ Iran ɛjaɖɛ taa nɛ Hayi kiŋ yaa Wɩsɩ Ɖɩlɩyɛ taa kiŋ. Paɣtʊ nɔmɔʊ hɔlʊʊ taa lɛ, pɛkɛdɩɣ-ɖʊ ɛlaaba e-fezuu caɣʊʊ kpaɣ kpaɣɖʊ 7 nɛ kpaɣɖʊ 6 pʊcɔ palʊlɩ Yeesu Krɩstʊ kɛlɛ ñɩnɩtʊ kɩfatʊ kɔma lɛ, pɔtɔŋ sɔnɔ se hayi ɛyʊ ɛnʊ ɛlaba ɛ-tɛ fezuu caɣʊʊ kpaɣ kpaɣɖʊ 15 nɛ 11 pʊcɔ palʊlɩ Yeesu Krɩstʊ.   

Pama hɩɖɛ zaraϑ-uštra nɛ tɔmpee naalɛ, bahuvrihi, avestique kʊnʊŋ taa pɩlɩna zarəta- pʊ-tɔbʊʊ se kɩbɩnʊ, ɛjam nɛ uštra pʊ-tɔbʊʊ se aɖaɖaa, nɛ pɩwɩlɩɣ se pɩkɛ pʊtʊ weyi ɛwɛna aɖaɖaa naa kɩbɩma yɔ, ɖɔɖɔ pɩwɩlɩɣ se pɩkɛ weyi ɛsaŋ Ɛsɔ piŋ yɔ. Aristote cɔlɔ ɛ-hama nɩnaʊ takayaɣ taa lɛ, ɛtɔŋ se Ζωροάστρην tɔmpiye tɔbʊʊ kɔyɔ se weyi ɛcɛla ɛ-tɩ tɩyɩnzɩ yɔ. 

Kurde kɩfalʊ tɛ lɛ, Zoroastre hɩɖɛ wɛna wɛtʊ ndɩ ndɩ Zerdüşt yaa Zerdeşt. Pɩtɩŋna pʊ yɔɔ nɛ tɔbɩŋ lɛɛŋ nɩɣ wɛɛ. Zer (sʊtʊ lɩm caʊʊ kurde kʊnʊŋ taa) lɩna tɔmpiye zêr nɛ ɖɩ-tɔbʊʊ se sika, deşt tɔbʊʊ se kɛdɛŋga, kɛlɛ keekeke taa ɛlɩzɩ tɔmpiye dest tɔbʊʊ nɛ ɛtɔŋ se pɩkɛ nandaka. Zerdest tɔbʊʊ kɛlɛ se weyi ɛɖɔka e-nesi taa kɛ sika yɔ pɩlɩna hama laɣsɩ nzɩ ɛlakaɣ yɔ. Yaa nabʊyʊ taa lɛ Zerdest pɩzaɣ pɩkɛ se ɛyʊ weyi ɛwɛ sika kɛdɛŋga taa yɔ. 

Zoroastre kaamʊ mʊntʊsʊʊ kɩlɩna Ahura Mazda ɛsɔ cɔlɔ, ɛlɛ ɛɛwɛna pɩnzɩ 30. Kɛlɛ ɛsɩɩ ɛsɔ sɛtʊ tɔm paɣtʊ naa nɛ eyele nɛ ɛ-halʊ pɩsɩ ɛ-laŋɩyɛ, ɛ nɛ e-piyaa nɛ ɛ-ɖɛtʊ Maidhyoimangha. Krɛsɩ ɛyaa pazɩ pɛcɛtɩ tɔm ɛ-yɔɔ piŋ kɔzɩ kɔzɩ ɛ-pɩjayʊ tɔm. Pline cɔlɔ lɛ, se pɩwɛ ɛzɩ kɩyakʊ ŋgʊ paalʊla Zoroastre yɔ ewoŋga nɛ ɛpaɣlɩ kɩsɩŋgɩlɩtʊ taa.
Ciŋili

**Ciŋili** pɩkɛ Ɛsɔ sɛtʊ lone nɖɩ ɖɩ-taa malɩŋ ɛyaa kpeɣluu nɛ patɩmʊʊna pe-kpeekpe yɔ. Ɛyaa mba po-kuduyiŋ ɛnʊ pama-ɩ ɛzɩma yɔ pʊkʊya leeleɣ nɛ kuduyiŋ ɖɔɔ pɩcɔɔ pɩta, nɛ pɩkpɛndɩna lone ndɩ ɖɩ-taa yayʊ kpaɣ ɛsɩŋʊʊ nɛ ɛyaɣ yɔ, kɛlɛ pɩfɛyɩ kalʊʊ. Po-kuduyiŋ ñʊŋ taa taa lɛ ŋnaɣ se pɩwɛ kulu kulu. Kuduyuu ñʊʊ taa yayʊ (mouadh-dhan) kpaɣ nɛ ɛyaɣ nɛ pɩwɩlɩɣ se pɩtalɩ sɛtʊ alɩwaatʊ kɛ adhan wɛɛ taa.    

Halɩ yatʊ taa payana hɩɖɛ nɖɩ se ciŋili, petisa ɖɩ-yɔɔ pɩnaɣ 1550 fransɩɩ kʊnʊŋ taa, kɛlɛ pamila-ɖɩ kɩmɩlʊʊ Itaalii tʊ cɔlɔ moschea. Hɩɖɛ nɖɩ ɖɩlɩna ɖooo Azii sɔsɔʊ taa nɛ pʊ-tɔbʊʊ se potukuna kiɖe nɛ tɛtʊ nɛ pɩwɩlɩ se pɩkɛ Ɛsɔ tɛɛ pilimu. Arabɩ kʊnʊŋ taa tɔmpiye masjid nɖɩ ɖɩ-tɔbʊʊ se Ɛsɔ sɛtʊ yɔ lɩna lakaɣ sajada cɔlɔ (kiɖe kɔyɔ s-j-d nɛ pʊ-tɔbʊʊ se ɛyʊ eluŋi) nɛ pɩkɛ wɛtʊ ndʊ palakɩ atɩma alɩwaatʊ yɔ.  

Pɩtɩŋna tɔmʊʊ nakʊyʊ pɔyɔɔda-kʊ Mahomet yɔɔ, se tɛtʊ tɩŋa kenkeŋ kɛ ciŋili kɛlɛ pɩlaŋ nɛ ɖenɖe koboyaɣ tɔyaa yɔ fɛyɩ pɩ-taa. Malɩŋ tɩnaa tɛ lɛ kajalaɣ ciŋili kaakɛ masjid al-Haram, paasɩ-kʊ ɖɔɖɔ nɛ hɩɖɛ ɖɩ nɛ yɔ Kaaba kɛ Mɛkɩ tɛtʊ taa, pɔtɔŋ se pʊwɛʊ ɛzɩ Aɖam kaamana-kʊ, nɛ pʊwayi yɔ Abraham ɖanɩɣ-kʊ maʊ ɛ nɛ ɛ-pɩyalʊ sɔsɔ Ismaël pɩlɩna Ɛsɔ paɣtʊ yɔɔ. Ciŋili kɩbɩnʊʊ naalɛ ŋgʊ kɛlɛ al-Aqsa ñɩŋʊ. 

Malɩŋ nɔsɩ hɔkʊʊ fenaɣ nakʊ ñɩŋa tɛ lɛ, (arabɩ kʊnʊŋ taa lɛ رمضان), fenaɣ ŋga kakɩlɩna kele kele malɩŋ tɩnaa tɛ, pɔtɔkɩ-tʊ wɛɛ ndɩ ndɩ taa. Ɖɔɖɔ malɩŋ ñɩmba hɔkʊʊ nɔsɩ nakʊ fenaɣ kɩyakɩŋ, ciŋili naa mʊ ɖanaɣ tɔɔnasɩ (iftar) alɩwaatʊ ndʊ wɩsɩ ɖʊʊ yɔ nɛ atɩma naananza evemiye taa, maghrib.
Loma sukuli kɩtɛzʊʊ

Loma sukuli kɩtɛzʊʊ, pɩkɛ ɛyaa kpeekpe mba pɛwɛna waɖɛ se papɩzɩɣ pala sukuli ŋgʊ, kɩwɛ Loma tɛtʊ taa Togo ɛjaɖɛ. Patʊlɩ sukuli ŋgʊ Loma nɛ hayi kiŋ tɛtʊ taa, salaŋ fenaɣ kɩyakʊ 14 pɩnaɣ 1970. Peenɛɛ sukuli kɩtɛzʊʊ lɛɛzɩ mbʊ lɛ Peenɛɛ peeɖe sukuli sɔsɔʊ ŋgʊ ɖɩyaɣ se ISB ŋgʊ ŋgʊ kɩɩwɛ ɖooo pɩnaɣ 1965. Lakɩŋ fenaɣ kɩyakʊ 9 pɩnaɣ 2001, pɛlɛzɩ hɩɖɛ sukuli ŋgʊ nɛ pɩpɩsɩ se Loma sukuli kɩtɛzʊʊ.  

Loma sukuli kɩtɛzʊʊ wɛna kɩ-taa ɖɩwɩlɩyɛ pilinzi kagbaanzɩ nɛ sukuli naa loɖo nɛ tɩlɩyaa aŋgba naatozo. Ɖɩnaɣ lɛɣtʊ tɩnaa pɩlʊʊ (FDS), tɔnʊʊ taa alaafɩya piliŋga (FSS), tɔsʊʊ huu nɛ ɛzɩma tɔsʊʊ ɛɖɛna ɛsɩnda yɔ (FASEG), paɣtʊ tɩnaa hɔɔlʊʊ (FDD), takayasɩ mayaa nɛ ɛyʊ yɔɔ tɩlɩtʊ tɔm (FLESH).

Loma sukuli kɩtɛzʊʊ ŋgʊ kɩwɛna ɖooo pɩnaɣ 2013 kɔlaɣ fenaɣ tɛmtʊ alɩwaatʊ taa kɛ pʊtʊ weyi ɖɩyaɣ se Wi-Fi, pʊtʊ ɛnʊ eyekina nɛ ɛyʊ tamsɩ ɛ-tɩ nɛ ɛjaɖɛ kpeekpe yɔɔ mbʊ kenkeŋ lakɩ yɔɔ, ɛntɛrɩnɛtɩ tɔm pɔyɔɔdʊʊ mbʊ yɔ. 

Sukuli ŋgʊ kɩ-taa ɛyaa sɔsaa kɔyɔ

* Nicoué L. Gayibor : aloma fenaɣ pɩnaɣ 2003 ŋtalɩ kɩyɛɛna fenaɣ pɩnaɣ 2006.
* Koffi Ahadzi-Nonou :  kɩyɛɛna fenaɣ pɩnaɣ 2006 ŋtalɩ aloma fenaɣ pɩnaɣ 2014. 
* Messanvi Gbeassor : aloma fenaɣ pɩnaɣ 2014 ŋtalɩ agoza fenaɣ pɩnaɣ 2016.
* Komla Dodzi Kokoroko : kpaɣ ɖooo agoza fenaɣ taa pɩnaɣ 2016.
Edinbourg sukuli kɩtɛzʊʊ

Edimbourg sukuli kɩtɛzʊʊ, pɩkɛ sukuli kɩtɛzʊʊ ŋgʊ kɩwɛ Ekɔɔsɩ ɛjaɖɛ taa, patʊlɩ-kʊ pɩnaɣ 1583 alɩwaatʊ ndʊ Edimbourg paɣlaɣ lɔŋ lɔŋ yɔ. Pakalɩ sukulɩ kɩtɛzʊʊ ŋgʊ kɩ-taa kɛ sukuli piyaa sɔsɔsɩ nzɩ sɩpɩza lubutu kpɛlɩ lɛɣzʊʊ alɩwaatʊ taa yɔ, kɩ-taa wɛɛ sukuli piyaa pʊɖɔɔ pɩkɩlɩ sukuli naa lalaa kɛ Ekɔsɩ ɛjadɛ taa nɛ kɩwɛɛ sukuli kɩtɛzɩŋ sɔsɔŋ wɛyi ɛwɛ Kewiyaɣ Kɩkpɛndaɣ ɛjaɖɛ taa yɔ. 

Charte royale mana sukuli kɩtɛzʊʊ ŋgʊ kɛlɛ Jacques 6 tʊ weyi ɛ-tɛ Ekɔsɩ yɔ hana waɖɛ pɩnaɣ 1582. Ɖɩcɔna kɔyɔ Edimbourg sukuli kɩtɛzʊʊ ŋgʊ pamaʊ-kʊ yɔ, kɩ-tɛ mbʊ pakpaɣ nɛ pamana-kʊ yɔ lɩna Edimbourg tɛtʊ taa liidiye yɔɔ, kɛlɛ pɩpɩsɩ-kʊ sukuli kɩtɛzʊʊ keekee, nɛ pasɩm-kʊ nɛ hɩɖɛ ɖɩ nɛ yɔ se Tounis Kɔlɛɛzɩ.

Sukuli kɩtɛzʊʊ ŋgʊ kɩkɛ naananza ŋgʊ Ekɔsɩ ɛjadɛ kɛlɛ alɩwaatʊ ndʊ tɩ-taa lɛ Angletɛrɩ kaawɛna sukuli kɩtɛzɩŋ naalɛ yeke papa yɔ Oxford nɛ Cambridge, patɩŋɛ mbʊ yɔ paawɛ ɖoŋ siŋ. Pʊwayɩ mbʊ yɔ sukuli kɩtɛzʊʊ pɩsɩ lone sɔsɔyɛ nɖɩ ɖɩ-taa pana ñalɩmɩyɛ yɔ mbʊ pʊyɔɔ yɔ kɩ-taa peeɖe panaɣ lɛɣtʊ tɩnaa nɛ luɖaa piŋ kpɛlɩ tʊma sɔsɔna alɩwaatʊ taa. Sukuli kɩtɛzʊʊ ŋgʊ kɩpɩsɩ sɔsɔʊ kɛ sukuli naa sɔsaa lalaa taa Erɔpʊ tɛtʊ wandamm taa pɩkɔɔ pɩtalɩna sɔnɔ nɛ kɩkɛ weewe sukuli naa hiu hɛkʊ taa sukuli lɛɛkʊ.

Pɩlʊʊ hɔɔlʊʊ taa kpaɣ pɩnaɣ 2013 lɛ ɖɩnaɣ se Edimbourg sukuli kɩtɛzʊʊ kɛ 17 ñɩŋʊ kedeŋga kpeekpe taa. Pɩnaɣ 2009 wɛɛ taa Times Higher Education nɛ QS Top sukuli kɩtɛzʊʊ heyuu-ɖʊ se Edimbourg sukuli kɩtɛzʊʊ kɛ kagbaanzɩ ŋgʊ Erɔpʊ taa nɛ ajɛyɛ kpeekpe kpɛndʊʊ taa kɩkɛ nɛɛlɛ ŋgʊ
Harvard sukulɩ kɩtɛzʊʊ

Harvard sukuli kɩtɛzʊʊ (Harvard University), yaa kɛlɛʊ taa payaɣ se Harvard, kɩkɛ Amerika mɛwɛ mantɩyɔɔ sukuli kɩtɛzʊʊ nɛ kɩwɛɛ Cambridge tɛtʊ taa, Boston kɩjaʊ yɔɔ tɛtʊ natʊyʊ lɛ mbʊ yɔ, Massachusetts taa. Patʊlɩ-kʊ aloma fenaɣ kɩyakʊ 28 pɩnaɣ 1636, pɩkɛ sukuli ŋgʊ kɩ-taa pawɩlɩɣ sukuli sɔsɔʊ tɔm, kɩkɛ ɖɔɖɔ ŋgʊ kɩkɩlɩ pɩnʊʊ yɔ kɛ Amerika taa. Kɩ-taa sukuli piyaa sɔsɔsɩ 70 mbʊ yɔ hiɣ Nobel liidiye kɩhɛyʊʊ.

Sukʊlɩ kɩ-taa wɩlɩyaa kpɛnda 2497 nɛ pawɩlɩɣ sukuli piyaa 6715 kɛ kajalaɣ tindimiye (Ɛnglɩsɩ kʊnʊŋ taa undergraduate) nɛ sukuli piyaa sɔsɔsɩ tindimiye naalɛ tɛ kɛ ɛyaa 12424 (graduate). Pɩkɔma pɩnaɣ 2004 lɛ pakalɩɣ ajɛyɛ lɛɛna taa sukuli piyaa nzɩ sɩkɔma kɩ-taa kɔyɔ pɛkpɛndɩ sukuli piyaa 132, palɩna ajɛyɛ ndɩ ndɩ taa.  

Kɔlɛɛzɩ ŋgʊ keekee ɛzɩ ɖɩsɩm-kʊ sɔnɔ yɔ, patʊlɩ-kʊ pɩnaɣ 1636, pɩtɩŋna paɣtʊ lɩzɩyaa caja nakʊyʊ yɔɔ Massachusetts tɛtʊ taa (Massachusetts Bay Colony). Paya-kʊ hɩɖɛ se Harvard pɩlɩna mbʊ paɖʊ hɩɖɛ John Harvard, Charlestown tʊ, ɛɛkɛ pastor siɣsiɣ tʊ weyi pɩnaɣ 1638 eyebina ɛ-takayasɩ kɩkalɩsɩ ɖɩɣa nɛ ɛ-ñɩm hɔɔlʊʊ kɛ sukuli kɩfalʊʊ ŋgʊ yɔ. Kɩ-tɛ pazɩtʊ alɩwaatʊ taa lɛ, sukuli piyaa sɔsɔsɩ kaakpɛnda nakʊ yeke nɛ wɩlɩyʊ kʊyʊm, Nathanel Eaton. 

Sukuli ɖɩna paɣlʊʊ mbʊ lɛ, wɩlɩtʊ wɛɛ ndɩ ndɩ nɛ wɩlɩyaa sɔsaa kɔŋ sakɩyɛ sakɩyɛ, pa-taa kɔyɔ keɣsi tʊ Henry Longfellow (1807-1882) nɛ James Russell Lowell (1817-1891), ɛyʊ yɔɔ lɩmaɣza wɩlɩyaa William James (1842-1910), George Santayana (1863-1952) nɛ ɖɔɖɔ lɛɣtʊ tʊmɩyɛ tɩlɩyʊ Louis Agassiz (1807-1873).
Sorbonne sukuli kɩtɛzʊʊ

Paarii-Sorbonne sukuli kɩtɛzʊʊ (Paarii 4), pɩkɛ Fransɩɩ sukuli kɩtɛzʊʊ ŋgʊ kɩɩwɛ ɖooo pɩnaɣ 1971 ŋtalɩ 2017, kʊ-tʊmɩyɛ keeke kɛlɛ takayasɩ maʊ, nesi tɛɛ tʊma nɛ ɛyʊ yɔɔ lɛɣtʊ tʊmɩyɛ. Kʊɖʊ nesi ɖooo pɩnaɣ 2010 kɛ Sorbonne sukuli kɩtɛzʊʊ nɛ Pierre nɛ Marie Curie, Museum National keekee tɔm kɛtɩdʊ, Compiegne laɣsɩ ndɩ ndɩ sukuli kɩtɛzʊʊ nɛ INSEAD hɔɔlʊʊ taa. Pɩ-tɛ ɛgbaɣdɩyɛ nɖɩ ɖɩlɩna Sorbonne sukuli kɩtɛzʊʊ ñɔʊʊ cɔlɔ ɖooo pɩnaɣ 2018.   
 
Patʊlɩ Paarii-Sorbonne pɩlɩna lɛzɩtʊ sukuli kɩtɛzʊʊ ŋgʊ Edgar Faure kaañɔɔza ɖooo pɩnaɣ 1968 yɔ. Alɩwaatʊ ndʊ, paatɛyɩ Paarii sukuli kɩtɛzʊʊ pɩlɩŋ kagbaanzɩ, nɛ sukuli kɩtɛzɩŋ wɛɛ pɩ-taa peeɖe pɩlɩna paa hɔɔlʊʊ ŋgʊ lɛ nɛ kɩ-ɛyaa. Sukuli kɩtɛzɩŋ sakɩyɛ ɖɔka Sorbonne hɩɖɛ halɩ nɛ sɔnɔ.  

Wɩlɩyaa kaawɛ pa-tɩ yɔɔ mbʊ se papazɩ patɛyɩ ɖama lɛ, pekpeluu ɖama pɩlɩna ɛzɩma panɩwaɣ ɖama lɩmaɣzɩyɛ, kɔzɩ kɔzɩ agoza fenaɣ taa pɩnaɣ 1968 alɩwwatʊ taa laɣsɩ ndɩ ndɩ yɔ. Paarii Sorbonne mʊwaɣ nɩwaŋ yɔɔ wɩlɩyaa, mbʊ pɩtakɛ Paarii-1 taa yɔ, mamʊ niye-Sorbonne waa, mba paawɛ lɩmɩyɛ yɔɔ yɔ.  

Ɖɩcɔna sakɩyɛ taa kɔyɔ ɖɔɖɔ ɛzɩ Paarii tɛtʊ taa sukuli kɩtɛzɩŋ naa lalaa yɔ Paarii Sorbonne sukuli kɩtɛzʊʊ kataɣ tawalɩ sakɩyɛ. Kataɣsɩ wɛ ŋñɩɩ ŋñɩɩ, pɔɖɔna maʊ maʊ hɔɔlɩŋ ndɩ ndɩ taa, Paarii tɛtʊ taa, Clignancourt nɛ Neuilly pɛ-tɛtʊ naa taa. Kpaɣ ɖooo pɩnzɩ 1990 ŋtalɩ 2000 tɛ lɩmaɣza mbʊ se paɖɑɣnɩ maʊ kedizasɩ sɔsɔsɩ kuduyiŋ mʊ hayɩm sakɩyɛ sukuli ŋgʊ kɩ-kataɣ.
Ɛsɔ kɛtʊ

Ɛsɔ kɛtʊ, ɛsɔ pɩkɛ pʊtʊ weyi paana-ɩ nɛ ɛsa yɔ, pʊtʊ weyi pañaŋɩ-ɩ ɛsɔ sɛtʊ hɔɔlɩŋ ndɩ ndɩ taa yɔ. Payaɣ hɩla ana mbʊ lɛ pɩwɩlɩɣ se pɩkɛ kiɖe tɛɛ pɩyʊ kem, pɩkɛ pɩyʊ mbʊ pɩkɩla pɩtɩŋa payi yɔ. Platon tɛ faawɩ tɔm tɔbɩŋ lɛzɩtʊ hɔɔlʊʊ taa lɛ ɛtɔŋ se ɛsɔ kɛ pʊtʊ weyi ɛɛzɩkɩ yɔ, eɖeke ɛhɛzɩna, tovonum maatɛŋ, ɛnʊ tɩna kɩbam laɣsɩ. Fransɩɩ tɔmpiye ɛsɔ ɖɩlɩna latɛŋ kʊnʊŋ taa deus, ɖɩtamsɩna tɔmʊʊ dies (evemiye), nɛ diluvium (ɛsɔtaa tʊlʊʊ), ɖɩlɩ sanskrit tɔmʊʊ div nɛ diu (ɛsɔmɩnʊʊ, evemiye nɛ ñalɩmɩyɛ). 

Ɛsɔ kʊyʊm tɩnaa tɛ lɛ ɛsɔ kʊyʊm koŋ wɛna. Kɛlɛ tɔmpiye Ɛsɔ kɛ hɩɖɛ keem, nɛ pama-ɖɩ mayaɣ sɔsɔ nɛ pɩwɩlɩɣ se pɩkɛ pɩyʊ kɩkɩlʊʊ, eyeke, pɩtɛkɛ mbʊ panaɣna ɛsɛ yɔ, kɩlɩm pɩyʊ pɛkɛwa, pɩtɩŋa pɩ-tɛ ɛsɔ nɛ ɛnʊ lɩzɩna pɩtɩŋa payɩ. Credo in unum Deum, Patrem omnipotentem, factorem cæli nɛ terræ, visibilium omnium, nɛ invisibilium.

Pudaa ɛyaa tɛ lɛ, ɛsɔ kɛ ɛyaa mba palaba fezuu caɣʊʊ piŋ, ɖoŋ ñɩŋʊ nɛ kɩmʊna yɔ (ɛzɩ ɛyaa mba pacaɣ kedeŋga yɔɔ pɩɖalɩ yɔ, pala hama laɣsɩ sakɩyɛ yɔ, pamʊ niiye hɔɔlɩŋ ndɩ ndɩ taa yɔ). Pɛwɛtʊ wɛ nabʊlɛ taa, kajalaɣ hɔɔlʊʊ ŋgʊ pakpazɩ ɖoŋ pa-wazaɣ maɣmaɣ yo nɛ naalɛ ɖeɖe lɛ paakaŋ ñʊʊ mbʊ pɩkɛ wazaɣ pɩyʊ yɔ ɖeɖe. 

Sɩm fɛyɩ lɩmaɣzɩyɛ tɩnaa tɛ lɛ ɛsɔ fɛyɩ. Pʊ-tɔbʊʊ se pɔcɔ ñʊʊ kpem se ɛsɔ fɛyɩ kpem, ɛzɩ ɖɩkpaɣ  Thomas Huxley. Ɛyaa mba papa lakɩ ndɛŋkpɛzaɣ ɛsɔ tɔm taa yɔ Diagoras, le baron d'Holbach, Marx. Mba papa tisa ɛsɔ yɔɔ kɛlɛ paatisuu ɛ-tɛ kɩlaʊ nakʊyʊ yɔ yaa paalakɩ sɔnzɩ nasɩyɛ pɩlɩna ɛsɔ ɛnʊ ɛ yɔɔ.
Dominique paɣtʊ ɛyaa

Faala yɔɔdɩyaa paɣtʊ yaa Ɖalaa paɣtʊ sɔɔlɩyaa (O.P.-latɛŋ kʊnʊŋ taa lɛ, Ordo Fratrum Prædicatorum), walaa taa pasɩma-wɛ hɩɖɛ ɖɩ nɛ yɔ Dominique paɣtʊ, pɩkɛ katoliki cejewiye nɖɩ ɖɩñɔ pɩtɩŋna Mominique kiɖeɖeu ɖoŋ yɔɔ yɔ pɩnaɣ 1215. Ɖɩwɛ ɖɔɖɔ ɛzɩ ɖalaa cikpema yaa mba payaɣwɛ se Fransiscain waa yɔ, tɔbʊʊ pɩkɛ sʊlɩmɩyaa. Pa nɛ yɔ pɔñɔtɩna ɛyaa, pɛfɛyɩ ɛzɩ lalaaa mba pɔsɔɔlɩ wɛʊ pe ɖeɖe yɔ ɛzɩ cistercien waa yɔ.  

Patɩŋaɣ Augustin kiɖeɖeu paɣtʊ, ɖɔɖɔ ɛzɩ ɛ-maɣmaɣ ɛ-paɣtʊ yɔ, hɔɔlʊʊ yɔɔ ɛsɔɔlɩ Laon cɔlɔ tɩnaa (O.Præm), ɛɖʊ ɛ-tɩ tʊmɩyɛ se ɛla Yeesuu Krɩstʊ tɔm mʊyaa tʊmɩyɛ, tɔm suzuu tʊmɩyɛ nɛ mazɩm taa tʊmɩyɛ. Papa Jean-Paul 2 tɔzɩ se ɖooo e-kiɖe tɛɛ, kajalaɣ tʊmɩyɛ kɔyɔ esusi Krɩstʊ tʊtʊyɛ tɔm. E-ɖuu tɔmaɣ kɔyɔ Veritas (tovonum). Ɖuutu sakɩyɛ kaawɛ-ɩ ɖɔɖɔ ɛzɩ tʊ nɛ yɔ eyɔɔdɩ ndʊ ɖɩnaa yɔ, (contemplata aliis tradere), Thomas kiɖeɖeu Aquin tʊ ɖanɩɣ kpaɣʊ tɔm, yaa ɛsa, ɛhɩnɩ-ɩ, esusi mbʊ pɩkɛ Ɛsɔ tɔm takayaɣ taa paɣtʊ. 

Dominique ɛyaa kɛ cɔɔcɩ tɩnaa kɛlɛ pɛtɛkɛ maacɔ waa.Pɛwɛtʊ kɛ kʊyʊmtʊ ndʊ lɛ ñamtʊ, pa-wɩlɩyʊ cɔlɔ yaa e-lone taa caɣyʊ. Kʊñʊndɩtʊ sɔɔlʊʊ nɛ tɩ ɖɔkʊʊ yaa kele kele wɛtʊ tɔm wɛ pɩdaa peeɖe kɩjɛyʊʊ piŋ. Pɛfɛyɩ lone kuyʊmdɩyɛ taa ɛzɩ maacɔ waa, pɩtɛkɛ pa-paɣtʊ. Pasʊʊ aŋgba taa pɩtɛkɛ maacɔ ɖɩsɩ taa. Pa-tʊmɩyɛ kɛlɛ se posuzi ƐSɔ tɔm mbʊ lɛ, pa-ɖɩzʊyɛ wɛɛ tɛtʊ naa sɔsaa taa. 

Tɔm kɛtɛdʊ taa, e-ɖoo (latɛŋ taa Dominicus, pʊ-tɔbʊʊ se weyi Ɛsɔ tɩya-ɩ yɔ) kaaɔza ɛ-tɔm ɛ-hɔɔ alɩwaatʊ taa mbʊ se ɛna haɣ nakɛyɛ kɔɖɔka tɔsɩ nɛ kɔ-nɔɔ se katʊsɩ ɛyaa tɩŋa. Guzman tɛ Dominique pakɩlɩ sɩm nɛ hɩɖɛ se Dominique kiɖeɖeu, ɛkɛ episikopu cɔlɔ tʊmɩyɛ tʊ nɔɔyʊ, payaɣ Osmo Ɛsɩpañɩ ɛjaɖɛ taa, alɩwaatʊ ndʊ ɛ-tɛ episikopu Diegue Osma, ya-ɩ se ɛsɩ-ɩ Sɩkandɩnavɩ kedizaɣ sɔsɔ nakɛyɛ ɖeɖe. Pa-nɔmɔʊ ŋgʊ kɩ-taa peeɖe ehiɣ ɛgbaɣtʊ nɔɔyʊ akɔma ɖɩɣa taa ɛlɛ lakɩ tʊmɩyɛ ka-taa nɛ ɛ nɛ-ɩ pahɩnɩ nɛ ɛpɩzɩ ɛlɛɛzɩ ɛlɛ laŋɩyɛ mbʊ pʊyɔɔ yɔ ɛlɛ taakɛ katoliki tʊ ɛlɛ ɛpɩsɩ katoliki tʊ pɩlɩna ndʊ eheya-ɩ yɔ tɩ yɔɔ.
Ñazɩñazʊʊ

Ñazɩñazʊʊ pɩkɛ fezuu nakʊyʊ, pɩndɩyʊʊ nabʊyʊ yaa cɛtɩm maɣzɩm nabʊyʊ, nɛ pɔtɔŋ pɩkɛ pɩyʊ weyi ɛtɛma sɩbʊ tɛ ɖanʊʊ kɔm. Payaɣ ñazɩñazɩŋ ɖɔɖɔ se asaalɩɩ waa, yaa cɩkpɛndʊʊ taa ɛyaa. Ŋgʊ paa ɖoye yɔɔ lɛ, tɔmpee ana ata lɩɩ ɖama, mbʊ pʊyɔɔ yɔ paya weyi wolo ŋgɔɔ yaa kañaɣ yɔ pɩkɛ ɛyʊ weyi ɛɛsɩba nɛ ɛɖanɩ fem yɔ, kɛlɛ ñazɩñazʊʊ yɔ pɩkɛ weluu nakʊyʊ, kɩfɛyɩ kpayɩ kpayɩ nɛ kɩfɛyɩ ɖoŋ ɖɔɖɔ nɛ kɩcɔʊʊ tɛtʊ yɔɔ yem. 

Tɔmpiye ñazɩñazʊʊ lɩna krɛkɩ kɩbɩnʊʊ kʊnʊŋ taa φάντασμα, palɩzɩ-ɖɩ nɛ latɛŋ kʊnʊŋ mbʊ se phantasma. Ɖooo kiɖe tɛɛ lɛ pɩkɛ cɛtɩm maɣzɩm nɛ palɩzɩ ɖɩ-tɔbʊʊ keekee lɛɛlɛ yɔ kpaɣ ɖooo pɩnaɣ 1165 wɛɛ taa.

Wɩlɩyʊ sɔsɔ Charles Richet cɔlɩ lɛ, ñazɩñazʊʊ, yele kɛtɛɖaɣ kpɩna naayɛ tɔm, kpaɣ ɛyʊ tomnaɣ, esuu wondu ɛzɩ ɖooo ɛɛwɛʊ ɛ-ɛyʊtʊ alɩwaatʊ taa tɛtʊ yɔɔ. Nabʊyʊ taa ŋna-ɩ lɛ ɛyʊ keekee, kpɛlɩ ɛpɩsɩ fezuu yaa mʊzʊʊ nɛ ɛwɛɛ mʊzʊ mʊzʊ cɩkpɛndʊʊ tɩyɛ, sakɩyɛ taa lɛ, pʊwɛ ɛzɩ pasʊna nɔnɔsɩ nɛ pɔɖɔŋ halɩ pɔkɔɔ patalɩ kuduyuu lɛɛkʊ, ɖenɖe pamʊkɩ yɔ. Palɩ tuda nɛ pɛɖɛʊ helim tɩyɛ kolonzi hɛkɩŋ taa nɛ nɔnɔsɩ nzɩ paɖɩwa yɔ sɩ-yɔɔ kiŋ. Nabʊyʊ taa lɛ pɔɖɔŋ nabʊyʊ taa lɛ pɛwɛɛ helim taa. Ñazɩñazʊʊ kɔmtʊ wɛ yuŋ nɛ pɩcaɣ sɔndʊ, ɛɛkɔŋ mbʊ lɛ ŋnɩɣ niikaɣ nakɛyɛ taŋ. Feziŋ ɛnʊ ɛcaɣa ɛwɛɛ ɛzɩ ɛyaa yɔ kɛlɛ ŋcɔna kɔyɔ pacaɣ ndɩ kpem nɛ ɛyʊ nɛ ɛ-ɛsɛ nɛ ɛcɔŋna-ɩ yɔ. 

Santaɖaʊ nakʊyʊ palaba pɩnaɣ 1991 anasaayɩ piya cikpesi nasɩyɛ tɛ sɩwɛna pɩnzɩ kpaɣ pɩnaɣ 8 ŋtalɩ 16 nɛ pa-taa peeɖe 16 % wɩlɩɣ se tovonum lɛ ñazɩñazɩŋ pɩza ɛwɛɛ. Ajɛyɛ naayɛ taa ɛzɩ Tayɩlandɩ mbʊ yɔ, ñazɩñazɩŋ wɛɛ piŋ. Ɛyaa sakɩyɛ kaatisa halʊ Deffant tɔm yɔɔ mbʊ se pɔpɔza-ɩ se etisi se ñazɩñazɩŋ wɛɛ, kɛlɛ ecosi se hayi kɛlɛ sɔndʊ kpam.
Katoliki Cejewiye

**Katoliki Cejewiye**, yaa apostolaa yaa ɖɔɖɔ Room mba Cejewiye, pɩkɛ cejewiye kɩkɩlɩyɛ kɛ Krɩstʊ hɔɔlʊʊ taa, ɖɩnaɣ ɖɩ-taa peeɖe Ɛsɔ tɛ lɩm sɔyaa pɩtaɩ miiliyaarɩ waa kʊyʊm mbʊ yɔ. Kikpeɣluu Krɩstʊ cejewiye kpeekpe nɛ Papa nɛ episikopu waa tɩŋa. Cejewiye ɖɩkɛ kajalaɣ ñɩnɖɛ ndɩ ɖɩlɛɛ ñɔʊʊ ɛjaɖɛ yɔɔ Krɩstʊ hɔɔlʊʊ. Ɖɩlaba tʊmɩyɛ piŋ tɔm kɛdɩtʊ hɔɔlʊʊ kɔzɩ kɔzɩ Wɩsɩ Ɖɩɖʊyɛ ajɛyɛ taa kpem. Payʊsa Katoliki cejewiye nɛ Nicée mayaɣ nɛ pasɩ-ɖɩ nɛ ɖɩ-tɛ sakrɩmɩndʊ lʊbɛ nɛ tɩ-taa ndʊ tʊ-tɔm kɩlɩ kɩjɛyʊʊ yɔɔ lɛ Krɩstʊ tomnaɣ ŋga pala kɛ-tɛ kɩlaʊ paa mɩsa ŋgʊ lɛ kɩ-taa.  

Ɖɩcɔna kɔyɔ tɔm kpɛlɛkɩtʊ nɔmɔʊ taa lɛ, ɖɩnaɣ se cejewiye nɖɩ ɖɩtɛyɩ nabʊlɛ taa, hɔɔlʊʊ kajalaɣ ŋgʊ lɛ ŋgʊ ɖɩnaɣ pʊ-tɔbʊʊ se ɛyaa pa nɛ pɛ-ɛsɛ nɛ patɩŋɩɣ Krɩstʊ wayi yɔ, pɛwɛɛ tɛtʊ yɔɔ cɩna yɔ, nɛ hɔɔlʊʊ naalɛ ŋgʊ lɛ, ŋgʊ paanaɣ yɔ kʊkʊ lɛ ŋgʊ kʊwɛ ɛsɔdaa kɩwabʊ nɛ kʊñɔŋ taa ñɩŋʊ, ŋgʊ kɩkɛ kalɩzasɩ ñɩŋʊ ɛsɔdaa koboyaɣ taa nɛ miŋ cikpeŋ taa. 

Katoliki cejewiye tɛtʊ yɔɔ cɩna wɛ ɛzɩ Krɩstʊ tomnaɣ kʊyʊmaɣ, pʊ-tɔbʊʊ se cejewa kpeɣluu ɖama, paa tɛtʊ ndʊ tɩ-taa nɛ pɛwɛɛna pa-ñʊʊ yɔɔ Episikopu. Pɛkɛʊ katoliki cejewiye keekee yee pa nɛ papa pɛkpɛndʊʊ pɛtɛyɩɣ Krɩstʊ tomnaɣ kɔyɔ, ɛlɛ weyi ɛkɛ Roma ñmba tɛ Episikopu yɔ, ɛnʊ kɛna ɖɔɖɔ Petro kiɖeɖeu lone taa caɣyʊ tataa cɩna, nɛ pɛkpɛndʊʊ pɛtɛyʊʊ Krɩstʊ tomnaɣ pa-taa pe-ɖeke.

Tɔmpiye cɔɔcɩ lɩna latɛŋ kʊnʊŋ taa ecclesia, ɖɩlɩna krɛkɩ taa lɛ ekklesia (ἐκκλησία), ɖɩ-tɔbʊʊ se kɩkpɛndʊʊ yaa kpeɣluu. Kajalaɣ Krɩstʊ mba nɔsɩ taa lɩwaɣ tɔmpiye cɔɔcɩ lɛ, pamazina Yuda mba tɔmʊʊ nakʊyʊ, kɩwɩlɩɣ se pɩkɛ Israël yaa Ɛsɔ samaɣ. Krɛkɩ cɔɔlɩɩ alɩwaatʊ taa lɛ payaɣ cɔɔcɩ hɩɖɛ pɔ-cɔlɔ pɩkɛ pɛ-ɛjaɖɛ taa ɛyaa ɖeke tɔm pɩtɛ kpɛndɩna akɔma. Ŋgʊ Krɩstʊ paɣtʊ taa lɛ pɩkɛ ɛyaa kpeekpe kpendʊʊ lɩmaɣzɩyɛ, tʊkaɣ fɛyɩ yaa ɛkɔm fɛyɩ. Kɩkɛ mbʊ pikpeɣluu ajɛyɛ kpeekpe, ɛyaa kpeekpe, kʊnʊmɩŋ tɩŋa.
Benoît kiɖeɖeu ɛyaa

Benoît Kiɖeɖeu paɣtʊ kɛlɛ payaa-wɛ kɛlɛʊ taa se Benedictin waa ɛzɩ pɔtɔŋʊʊ se Benoît ɛyaa yɔ (wazaɣ tɛ ɛyaa), pɩkɛ maacɔ waa ŋgbɛyɛ naɖɩyɛ nɖɩ ɖɩ-tɛ alɩwaatʊ taa lɛ, petisa Benoît kiɖeɖeu paɣtʊ yɔɔ yɔ. Mbʊ lɛ Nursie Benoît kiɖeɖeu (pɩnzɩ 480 ŋtalɩ 547) pɩsɩ ŋgbɛyɛ nɖɩ ɖɩ-kiɖe tʊ (pɩnaɣ 529). 

Papa Benoît 16 cɔlɔ lɛ, Benoît Kiɖeɖeu wɩlaɣ ɛ-tɔm mʊyaa lɩmaɣzɩyɛ kʊyʊmɖɩyɛ nɖɩ yɔ se pañɩnɩ Ɛsɔ. Pʊwayɩ yɔ paɣtʊ ndʊ paɖʊ-tʊ tʊma ndɩ ndɩ taa, Ɛsɔ tɔm suzuu nɔmɔʊ taa, Erɔpʊ agbaɓa alɩwaatʊ taa, sɩɣ nɛ ɖɛzʊʊ ɛsakuliye hɔɔlʊʊ taa kɛ Hɛkʊ Alɩwaatʊ taa, Fada naa tʊma tɛ tɔm tɔbɩŋ lɩzɩɣ nɛ taɖɩtʊ kpaɣ kpaɣɖʊ 17 wɛɛ taa, sukuli wɩlɩtʊ tɔm ŋgbaɣ nɖɛɛ mbʊ. Lɩmaɣzɩyɛ keekee nɖɩ Benoît kiɖeɖeu ñɩɣ niye ɖɩ-yɔɔ ɛ-tɔm mʊyaa cɔlɔ lɛ yɔ Ɛsɔ ñɩnɩɣ tʊmɩyɛ.  

Maacɔ waa tʊmɩyɛ ɖɩlaɖɛ taa wɛʊ mbʊ pɩtɔpɔzɩ se nabʊyʊ ɛtɛɖɩ, pɩwɛɛ nɛ pɩkɛ kɩjɛyʊʊ koŋ se pɛcɛyɩ pa-tɩ nɛ kɛtɛɖaɣ wondu tɩŋa wɛɛ pɔ-cɔlɔ, ɛzɩ lɩm, mooti, kaɖaɣ nɛ nesi tɛɛ tʊma ɖɩlaɖɛ nɛ pɩsa papɩzɩ pala tʊma kpeekpe papɩlʊʊ taa peeɖe nɛ nɔɔyʊ ɛtalɩɩna awayɩ. 

Kajalaɣ maacɔ waa kuduyuu pama-kʊ Cassin pʊʊ yɔɔ pɩnaɣ 529 cɔlɔ kpam ɛlɛ Nursie Benoît mana-kʊ nɛ ɛlɩzɩ kɩ-paɣtʊ. Benoît maacɔ waa yɛlɩ Erɔpʊ kpeekpe taa nɛ pohuu pilinzi sakɩyɛ nɛ halɩ sɩ-hɩla sɛɛ piŋ. 

Abbaye waa mba pa-hɩla kɩla kʊyʊʊ yɔ pɛ-tɛ pɛ-tɛ yɔ Prüm, Ratisbonne, Fulda, Ellwang, Salzbourg, Reichenau, Beuron, Hirsau, Metten, Scheyern, Ettal, Ottobeuren, Einsiedeln, Admont, Melk. Ɛngɩlɩsɩ ɛjaɖɛ taa lɛ, Benoît maacɔ waa kuduyiŋ weyi ɛ-hɩla kɩla sɛʊʊ yɔ ɛlɛ wɛɛ tɛtʊ naa pɛ nɛ pa-taa Cantorbéry, York, Westminster, Saint-Albans. Pɛlɩzɩkɩ ɛjaɖɛ taa lɛ ɖɩnaɣ Maredsous abbaye yaa Strvelot ñɩŋʊ.
Tɩ-yɔɔ tɔm matʊ

Tɩ-yɔɔ tɔm kɛdʊʊ (fezuu) krɛkɩ kɩbɩnʊʊ taa βίος tɔbʊʊ se fezuu nɛ γραφή tɔbʊʊ se matʊ, pɩkɛ matʊ tɔm ndʊ pɛkɛdɩɣ-tʊ ɛyʊ fezuu labʊ yɔɔ yɔ kɔzɩ kɔzɩ yee pʊtʊ ɛlaba nabʊyʊ amʊʊza naayɛ taa yaa tʊmɩyɛ naɖɩyɛ taa kɔyɔ. 

Pʊtʊ maɣmaɣ pɩzɩɣ ɛma ɛ-tɩ yɔɔ tɔm yaa nɔɔyʊ pɩzɩna ɛma ɖɔɖɔ. Wɛtʊ sakɩyɛ pɩzɩna piseɣti ɛyʊ nɛ ɛma ɛ-yɔɔ tɔm, nabʊyʊ taa pʊtɔma ɛsɔɔlʊʊ se ɛ-tɩtɩŋa ɛyɔɔdɩ ɛ-tɔm mbʊ ɛlaba e-fezuu caɣʊʊ taa yɔ, kɛzɛɣa ŋga ɛɛwɛna pɩlɩna tʊmɩyɛ nɖɩ ɖɩ-yɔɔ yɔ, ɛsɔɔlɩ ɖɔɖɔ se ɛma nɛ ɛtaasɔɔ wiɖii.  

Tɩ-yɔɔ tɔm matʊ wɛtʊ kaawɛ ɖooo kiɖe tɛɛ (kpaɣ kpaɣɖʊ 4 pʊcɔ palʊlɩ Yesuu Krɩstʊ Grɛsɩ ɛjaɖɛ taa), kɛlɛ tɔmpiye tɩ-yɔɔ tɔm maʊ lɩɩ kpaɣ ɖooo kpaɣɖʊ 17 alɩwaatʊ taa. Egipiti kɩbɩnʊʊ taa lɛ, tɩ-yɔɔ tɔm maʊ kaawɛ ɛzɩ ɖɩkpaɣ nɛ ɖɩkɛdɩna tɔm kpeekpe ndʊ paasuza ɖooo kpaɣ taɣtʊ tʊmɩyɛ lɩɣ pɩnaɣ pɩkɔɔ pɩtalɩ kpaɣɖʊ 20 hɛkʊ wɛɛ, pʊwɛ kaɖɛ nɛ ɛyaa 150 yeke tɔm pɔyɔɔda ŋgʊ paatalɩ ɛyaa 25000 mba pɩɩwɛɛ se pɛkɩtɩ pɔ-tɔm yɔ  

Ɖeɖe nɛ sɔnɔ yɔ paa anɩ ɛ-hɩɖɛ yaa pɩtɛ sɛɛ ɛlɛ ñɩnɩɣ se panɩɩ ɛtaŋ. Ɖɩcɔna kɔyɔ mbʊ pʊɖɔŋ tʊma sɔsɔna taa, pɔpɔzʊʊ-wɛ se paa anɩ lɛ ɛma ɛ-yɔɔ tɔm nɛ ɛsɩɩ takayaɣ nakayɛ taa nɛ pʊwɛɛ. Pɩkɛ kɛlɛm kɛlɛm fezuu labʊ yaa tɩ-yɔɔ tɔm ndʊ pakpaɣ-tʊ kɛlɛm kɛlɛm waa taa yɔ yaa ɖɔɖɔ takayasɩ mayaa tɔm kɩkɛtɩtʊ paa anɩ cɔlɔ, lɔŋ tasɩɣ maʊ yaa mayaa kʊɖʊm.
Carmel paɣtʊ yɔɔ tɩŋɩyaa

Carmel paɣtʊ pɩkɛ Katoliki Ɛsɔ sɛtʊ maɣzɩm taa paɣtʊ natʊyʊ. Kɩ-tɛ ɛyaa payaɣ se Carme waa (ɛlɛ abalaa ñɩma) nɛ halɩñɩma payaa se Carmeliti waa. Pɛ-tɛ fata payaa se Elie. Palestine pʊʊ yɔɔ Carmel waa mba paawɛ peyeke lakʊ taa yɔ tʊlɩna-kʊ kpaɣɖʊ 12 tɛmtʊ alɩwaatʊ taa.

Kajalaɣ Carme waa kʊyɩ pa-lakʊ taa peeɖe kpaɣɖʊ 13 wɛɛ taa se powolo pɛmɛlɩ Erɔpʊ ɛjaɖɛ taa. Pɛ-tɛ yɛlʊʊ wayi yɔ, kʊyɩyaa mba pɛ-tɛ paɣtʊ lɛɛzɩ nɛ pɩpɩsɩ maacɔ waa wezuu caɣʊʊ tɛ paɣtʊ. Lɛɛzɩtʊ sakɩyɛ la kɔzɩ kɔzɩ ndʊ paya se Avila Tereziya tɛ ñɩndʊ yɔ kpaɣɖʊ 16 wɛɛ taa yɔ.  

Sɔnɔ pɩlɩ pɩlɩŋ naalɛ, kajalaɣ lɛ, Carme waa sɔsaa (papa lɛ Avila tereziya tɛ ñɩnʊ lɛɛzɩtʊ totukina-wɛ) nɛ hɔɔlʊʊ ŋgʊ kʊkʊ tereziya lɛɛzɩtʊ paɣtʊ tukina yɔ, mba paalɛʊ naataŋkpala yɔ. Hɔɔlɩŋ ɛnʊ ɛ-naalɛ pɛtɛya-ɩ tam naatozo yɔɔ kɛnɛ, Carme waa kɛlɛ abalaa, Carmelite waa kɛlɛ halaa ñɩma, payaa-wɛ ɖɔɖɔ se paɣtʊ hɔɔlʊʊ naalɛ ŋgʊ (Carmel) mbʊ pʊyɔɔ yɔ paalɩzɩ Carme waa tɛ paɣtʊ pʊcɔ palɩzɩ pa-ñɩndʊ. 

Jerusalem caɣyɛ pɩnaɣ 1187, ndʊ tɩɖɩza Palestin ɖaɣnɩ you labʊ pɩtɩŋna Saladin yɔɔ, yɔ kaapɩsa kɩjɛyɩɣ tɔm Krɩstʊ mba mba paalɩna Wɩsɩ Ɖɩɖʊyɛ taa ajɛyɛ taa ɖama katɩɣ you wɛɛ taa yɔ se pɛɖɛɛ. Papɩsa Erɔpʊ taa lɛ pacaɣ tɛtʊ naa taa nɛ peeɖe palaba agbeela cikpena. Pɩnaɣ 1247 alɩwaatʊ taa lɛ, caɣyaa mba pɩkɛ Carmel ɛyaa yɔ, papa Innocent 4 tʊ kpɩɖɩ-wɛ nɛ ɛpɩsɩ-wɛ maacʊ wezuu labʊ tɛ ham ɛyaa.
Ceu takayaɣ

**Ceu takayaɣ** (arabɩ kʊnʊŋ taa ُرْآن, al-Qor’ân pʊ-tɔbʊʊ ñʊʊ taa ɖɔkʊʊ tɔm, pɩkɛ tɔm kiɖeɖetu Ɛsɔ sɛtʊ nɔmɔʊ taa malɩŋ tɩnaa cɔlɔ, nɛ pamazɩɣ nɛ pɔtɔŋ se pɩkɛ Ɛsɔ tɔm. Takayaɣ ŋga kɩkɛ kajalaɣ ñɩŋa nɛ kɛkɛ ɖɔɖɔ takayaɣ ŋga kakɩlɩ pɩnʊʊ takayasɩ kɩmamasɩ kɛ arabɩ taa pɩkɔɔ pɩtalɩ sɔnɔ ɛzɩ ɖɔɖɔ kɛɛkɛɛ malɩŋ tɩnaa yɔɔdʊʊ yɔ.

Malɩŋ tɩnaa cɔlɔ lɛ, Ceu takayaɣ taa wɛ Allah tɔm, nɛ tɔm kiheyitu (āyāt) ndʊ Ɛsɔ tiyiyu Mahomet kɔna yɔ (محمد, Muḥammad, ɛsamɩ-ɩ) kpaɣ pɩnzɩ 610 ŋtalɩ 612 pɩkɔɔ pɩtalɩ ɛ-sɩm pɩnaɣ 632 pɩtɩŋna tiyiyu Gabriel yɔɔ (جبريل, Jibrîl). 

Nabʊyʊ taa payaɣ Ceu takayaɣ yem al-kitâb (pʊ-tɔbʊʊ takayaɣ kɩkalaɣ), adh-dhikr (tɔbʊʊ se tɔzʊʊ) yaa ɖɔɖɔ encore al furqân (tɛyʊʊ). Tɔbʊʊ nɩɣ mbʊ pɩ-taa, ɛkɛ malɩŋ tɩnaa tɔm ndʊ tɩɩwɛ ɖooo kiɖe tɛɛ Allah cɔlɔ potolubutu kulubu yɔ se tɩkɛ ɛyaa kpeekpe tɔm yɔ. 

Arabɩ tɔmpiye Qor'ân » (قُرَْآن) lɩna qara'a (قرا) liɖe taa nɛ ɖɩ-tɔbʊʊ se ñʊʊ taa ɖɔkʊʊ nɛ yɔɔdʊʊ. Tɔmpiye Qor'ân kɛ laɣsɩ tɔmʊʊ nɛ ɖɩ-tɔbʊʊ se kalʊʊ, ñʊʊ taa kalʊʊ. Hɩɖɛ nɖɩ ɖɩkpaɣ ɛyʊtʊ hɩɖɛ nɛ pɩwɩlɩɣ se pɩkɛ tɔm ndʊ tiyiyu heyi Mahomet yɔ.
Koobu paɣtʊ ŋgbɛyɛ cikpeɖe

Koobu paɣtʋ ŋgbɛyɛ cikpeɖe
Koobu paɣtʋ ŋgbɛyɛ cikpeɖe kɛna Ɛsɔ tɛ Krɩstʋ mba tɛ ŋgbɛyɛ naɖɩyɛ. Ŋgbɛyɛ ɖɩ nɛ, ɖɩ-taa mba payaɣ kɛlɛʋ yem size Fransɩskɛ waa. Ɖɩkɛ katolika krɩstʋ mba paɣtʋ ŋgbɛyɛ nɖɩ ɖɩcalɩ lɩʋ kajalaɣ taa pombo kɛ Itaalii ɛjaɖɛ tɛtʋ taa yɔ. Pɩtɛ ŋgbɛyɛ ɖɩ nɛ, ɖajaa weyi ɛlɩza-ɖɩ peeɖe yɔɔ payaɣ size François kiɖeɖeu Assise tʊ kɛ pɩnaɣ 1210 taa.

Ɛzɩ ɖa-kɩpaɣlʋ Ɛsɔ yɔ, koobu paɣtʋ ŋgbɛyɛ cikpeɖe ɖɩ nɛ, ɖɩ-tɛ wezuu caɣʋ wɛ ɛzɩ krɩstʊ yɔ nɛ pɛ-wɛtʋ wɛ ɛzɩ ajamaa sɔsaɣ siŋŋ yɔ. Pe-wezuu caɣʋ wɛ ɛzɩ mɛnvɛyɩ pɩyʋʋ waa yɔ. Pa-tʋmɩyɛ siŋŋ kɛlɛ size posusi Ɛsɔ tɔm paale. Pɔsɔlɩm kʋɖʋmʋm yɔɔ pɛcɛla pɛ-ŋgbɛyɛ hɩɖɛ size " koobu ", pʋ-tɔbʋʋ kɛlɛʋ size mɩzaɣ kʋyʋmaɣ yɔɔ piya hɛkʋ taa koobiɖe ŋgbɛyɛ.

Ɛlɛ yee ɖɩcɔna camɩyɛ sɔnɔ tɛ alɩwaatʋ taa kɔyɔ, ɖɩnaɣ size koobiɖe ŋgbɛyɛ ɖɩ nɛ ɖɩ-taa pakpa cɔjɔ naa sakɩyɛ, ɛzɩ payaɣʋ size fadanaa yɔ. Maɣzɩm tɩnaa nanza nabɛyɛ yeba nɛ pa-caanaʋ tɔm taa lɛ, patɩlɩ Fransiskɛ waa camɩyɛ. Pa-hɩlaa yɔ, kiɖeɖeu Bonaventure  Bagnoregio tʊ, nɛ Roger Bacon, nɛ Duns Scot, nɛ pɩtasɩna Guillaume d'Ockham.

Papɩ François yeba nɛ sakɩyɛ tɩlɩ ŋgbɛyɛ ɖɩnɛ. Mbʋ yɔ mɩsɩkʋm fenaɣ taa pɩnaɣ 2015 taa lɛ, ɛlaba atɩma sɔnzɩ nɛ pɩcɛlɩna lanhɛzɩyɛ taa wɛyʋ yaʋʋ mba mba pakʋwɛ ŋgbɛyɛ nɖɩ ɖɩ-taa yɔ. Pɩɩkɛ Ɛsɩpagnɔlɩ ɛjaɖɛ samaɣ you alɩwaatʋ taa. Koobiɖe ŋgbɛyɛ ɖɩ nɛ ɖiilesa ɖɩ-ɛyaa mba yɔ, paakpɛnda nɛɛlɛ nɛ loɖo. Ŋgbɛyɛ ɖɩ nɛ, ɖɩlɩzɩ ɛyʋ kiɖeɖeu François Assise tʊ kaakɛ evebu pɩɣa ŋga kaalɩna hɔʋ ŋgʋ kɩɩwɛ weewee siŋŋ yɔ.
Sɔɔlɩm hɔŋ

Sɔɔlɩm hɔŋ lɩzɩyʋʋ payaɣ size Marthe Robin. Ɛpazɩ lɩzɩɣ pɩ-tɛ hɔŋ ɛnʋ kɛ pɩnaɣ 1936 taa. Nɛ ɖajaa weyi ɛlɛ ɖʋwayɩ nesi yɔ payaɣ size Georges Finet, weyi ɛkɛ ɛsɔ tɛ layʋ yɔ. Sɔlɩm hɔŋ ɛnɛ, ɛkɛ angba wena agbelu mɛvɛyɩ nandɛ tɩnaa kpeekpe abalaa nɛ halaa yɔ. Mɛvɛyɩ nandɛ tɩnaa pa nɛ pa-taa ɖɔɖɔ ɖɩnaɣ mba pa-takpaɣ halaa nɛ mba pa-tawalɩ yɔ, nɛ pɩtasɩna ɛsɔ kɩlaŋ layaa.

Ɛzɩ ɖooo kajalaɣ Krɩstʊ mba ɖɔɖɔ yɔ, pe-wezuu caɣʋ wɛ ɖɔɖɔ pa-tɩyɛ. Pɛkpɛndʋʊ mbʋ mbʋ pɛwɛna yɔ nɛ payaɣ se pe-kpeekpe pa-pɩyʋ. Pa-tʋmɩyɛ sʋsɔyɛ keekee kɛlɛ atɩma labʋ. Pa-kajalaɣ maɣzɩm sɔsɔm kɛlɛ size pɔsɔzɩ pa-tambayɛ Ɛsɔ tɔm suzuu kɩfam taa. Palakɩ kedizasi nɛ powoki lone ndɩ ndɩ taa nɛ patɩmʋʋ kɩyakɩŋ nɩyɛ nɩyɛ. 

Pɛ-ŋgbɛ nɛ katolika ŋgbɛ tʋkaa fɛyɩ, pɛkɛ kʋɖʋm. Sɔɔlɩm hɔŋ ɛnɛ, ɛkɛ ɖɔɖɔ mʋntʋsʋʋ hɔŋ, nɛ kʋjɔŋ hɔŋ. Pɩnaɣ 1986 taakɛ, sɔlɩm hɔŋ tɛ lɔŋ pasʋʋ ŋgbɛ tɩlaa size tʋmɩyɛ nɖɩ sɔlɩm hɔŋ ɛnɛ ɛlakɩ yɔ, pɩkɛ tʋmɩyɛ sɔsɔyɛ kɩpanɖɛ siŋ nɛ pɛ-ŋgbɛlɔŋ nɖɛ ɖɩnɛ, ɖɩha-ɖɩ samtʋ nimiye kɛ pɩnaɣ 1999 taa.
Jerusalem Maacɔ waa kobiɖe ŋgbɛyɛ

Yerusalɛm tɛ maacɔ waa koobiɖe ŋgbɛyɛ

Yerusalɛm tɛ maacɔ waa koobiɖe ŋgbɛyɛ kɛna katolika krɩstu mba cejewiye ŋgbɛyɛ naɖɩyɛ. Fada ɛzɩ payaʋ size cɔjɔ Pierre-Marie Delfieux lɩzɩna maacɔ waa ŋgbɛyɛ ɖɩnɛ kɛ pɩnaɣ 1975 taa. Maacɔ waa panɛ, pewezuu caɣʋ wɛ hɔɔlʋʋ pilim.

Pɛwɛ pe-ɖeke pe-ɖeke tɛtʋ sɔsɔtʋ sɔsɔtʋ taa. Nɛ atɩma kɛnawɛ tʋmɩyɛ kajalaa nɖɛ nɖɩ pakpaɣ pa-tɩ pilim nɛ pɛcɛlɛ yɔ. Koobiɖe ŋgbɛyɛ ɖɩnɛ, ɖɩ-tɩna mʋʋ samtʋ hɩɖɛ ɛsɔ tɔm hɔɔlʋ taa kɩyakʋ hiŋ naadozo nɛ kʋɖʋmʋ ( 31) wiye kɛ agoza fenaɣ taa pɩnaɣ 1996.

Krɩstʋ kɩlaʋ layʋ sɔsɔ toko kɩsɛɛmʋtʋ Lustiger weyi ɛkɛ Fransɩ ɛjaɖɛ tɛtʋ taa cɔcɔ sɔsɔyɔ, ɛɛhana wɛɛ samtʋ hɩɖɛ nɖɩ. Ɛzɩ kɩpaɣlʋ yɔ, maacɔ waa panɛ pewezuu caɣʋ wɛ ɖɔɖɔ ɛ-tɩyɛ. Pɛwezuu caɣʋ wɛ mɛvɛyɩ pɩyʋ waa tɩyɛ.

Leleŋ nɛ wɛ siŋŋ kɛ pɛ-hɛkʋ taa nɛ ɖama. Pɔcɔʋ ɛzɩ kɩpaɣlʋ tɔm susiyaa lalaa yɔ nɛ posusuu Ɛsɔ tɔm kɩpandʋ paa le. Ɛlɛ yee ɖɩcɔna camɩyɛ sɔnɔ tɛ alɩwaatʋ taa kɔyɔ, ɖɩnaɣ size koobiɖe ŋgbɛyɛ maacɔ waa panɛ pakpa pa-taa cɔjɔnaa sakɩyɛ, ɛzɩpayaɣʋ size fadanaayɔɖɩ-taa.
Pɩnaɣ taa tʊmɩyɛ labʊ ñʊʊ takayaɣ

Pɩnaɣ takayaɣ yaa pɩnaɣ taa tʊmɩyɛ labʊ ñʊʊ takayaɣ, pɩkɛ pɩlɩyɛ takayaɣ ŋga ka-taa pañɩnɩɣ yɔ, pɩkɛ takayaɣ kɩkɛdaɣ, ka-taa peeɖe papɩzɩɣ pana ɛyaa hɩla nɛ nɔmɔŋ wɩlɩtʊ ndɩ ndɩ. Nɔmɔŋ weyi ɛ-tɔm ɖɩyɔɔdʊʊ yɔ pɩpɩzɩɣ pɩkɛ ŋgbɛyɛ naɖɩyɛ tɔm yaa tʊmɩyɛ naɖɩyɛ tɔm, pɩpɩzɩ pɩkɛ ɖɔɖɔ ɛzɩ sukuli nakʊyʊ yɔɔ tɔm, tʊmɩyɛ sɔsɔyɛ naɖɩyɛ piliŋa tɔm yaa pɩlʊʊ nakʊyʊ tɔm yaa ɖɔɖɔ ɛyaa nabɛyɛ mba pawɩlɩ pa-tɩ yaa pɛcɛlɩ pa-tɩ tʊmɩyɛ naɖɩyɛ yɔ. 

Peyebinam tɩyɩnzɩ tʊmɩyɛ tɩnaa tɩnaa kajalaɣ pɩnzɩ takayasɩ tɔm kiɖe, tɩlɩ Erɔpʊ ajɛyɛ taa kpaɣ Hɛkʊ nɛ Hɛkʊ wɛɛ taa. Almanach royal pama takayaɣ ŋga pɩtɩŋna takayasɩ mayʊ Laurent Houry tʊ yɔɔ, pɩlɩna Louis 14 pana ñaʊʊ yɔɔ, ɛnʊ kɛtɩna ɛjaɖɛ taa tʊma laɖaa sɔsaa kpeekpe nɛ sukuli kɩtɛzʊʊ taa wɩlɩyaa kpeekpe. Kapɩsɩ tovonum pɩnaɣ takayaɣ sɔsɔ Fransɩɩ ɛjaɖɛ taa tʊma sakɩyɛ taa. 

Pɩkɔma pɩnaɣ 1763 lɛ, Gotha Almanach lɩɩ, ka-taa ɖɩnaɣ Erɔpʊ kewiyisi hɔŋ kpeekpe tɔm, kɛlɛ paya-kɛ hɩɖɛ cikpeɖe mbʊ se liɖe kɛdʊʊ takayaɣ, paɣtʊ sɔsɔtʊ kpɛlɛkɩtʊ takayaɣ nɛ kɛdɩtʊ takayaɣ pɩnaɣ 1944. Pɩkɔma pɩnzɩ sakɩyɛ wayi lɛ, Sébastien Bottin susi tadɩyɛ tɛ Almanach nɛ tʊma sɔsɔna takayaɣ tɔm ɛzɩ Bottin gourmand yaa le Bottin mondain.
 
Pɩnaɣ taa tʊma labʊ ñʊʊ takayaɣ ŋga ɛyaa kɩla sɩm yɔ ŋga lɛ kaŋalaafu tɩnaa takayaɣ, ka-taa peeɖe patʊɣʊ tʊma laɖa masɩ ñʊŋ hɔɔlʊʊ (takayɩ hayʊʊ caʊʊ yɔɔ paɖʊ-sɩ) nɛ ɛyaa yem lalaa kɛ takayɩ hayʊʊ kʊlʊmʊʊ yɔɔ, Solocal kɛ sɔnɔ Amerika ŋgbɛyɛ nɖɩ KKR Fransɩɩ kɩtamsɩnaʊ tʊmɩyɛ ɛyaa ɖaɣnɩ fezuu.
Tɩ maɣmaɣ tɛ wezuu caɣʊʊ tɔm maʊʊ

Tɩ maɣmaɣ tɛ wezuu caɣʊʊ maʊʊ pɩkɛ matʊ tɔm nɛ niye lɔŋ labʊ tɛ tʊmɩyɛ. Tɔmɩŋ ɖɩlɩyɛ tɛ lɛ pɩkɛ pʊ-tɔbʊʊ matʊ (graphè,) pɩcɛlɩna ɛyʊ maɣmaɣ tɩ tɔm, pʊ-tɔbʊʊ se e-fezuu caɣʊʊ tɔm. Walaa taa lɛ tɔmʊʊ kɩ-taa peeɖe mbʊ pʊpɔzʊʊ se patɩlɩɣ pʊ-tʊ ɛnʊ ɛ-maɣmaɣ, pɩɩkɛʊ kɩdɩyʊ. Tɔmʊʊ ŋgʊ kɩlɩɣ yɔ piteleɖida, palɩzɩ-kʊ kpaɣ kpaɣɖʊ 19 wɛɛ taa. 

Tɔmpiye tɩ maɣmaɣ tɔm matʊ lɩ wayi nɛ wayi nɛ tɩtaɖɩzɩ tɔmɩŋ lɛɛŋ weyi ɛɛwɛ pʊcɔ ŋgʊ lɩɩ yɔ nɛ pɩtaɖaŋ tʊtʊ se tɩwɛna wazaɣ paa kʊ nɛ yɔ kɩlɩna yɔ. Yiduu natʊyʊ wɛɛ alɩwaatʊ ndʊ tɔmpiye ɖɩ nɛ yɔ ɖɩñɔɔ yɔ, nɛ woɖe yɔɔ woɖe yɔɔ lɛ, ndɔnjɔɔlɩyɛ sakɩyɛ la, kizitu sakɩyɛ lɩɩ nɛ pʊtʊʊ ndɩ ndɩ wɛɛ pɩlɩna ɖɩ-yɔɔ. Pʊwɛɛ ɛzɩ kajalaɣ lɛ Caama ɛjaɖɛ taa pɩlɛna kpaɣ kpaɣɖʊ 18 tɛmtʊ wɛɛ taa. Selbst-biographie, kɛlɛ paɖʊʊ cɛŋa titiɖe hɛkʊ taa, pʊwayɩ ɖɔɖɔ lɛ panɩɣ ɖɩtaŋ Ɛnglɩsɩ ɛjaɖɛ taa pɩnaɣ 1797 mbʊ se Self-biography.

Paa pɩɩkɛ ɛzɩma yɔ ɛzɩ palɩzɩ tɔmʊʊ ŋgʊ kʊ-tɔbʊʊ nɛ ɖɩnɩɣ se pɩkɛ tɩ maɣmaɣ fezuu caɣʊʊ tɔm maʊʊ nɛ pɩkɛ ɖɔɖɔ wezuu tɔm kɩkɛdɩtʊ yɔ, matʊ tɔm kɩfatʊ natʊyʊ ndʊ ɛyʊ tisi tɩ-yɔɔ nɛ ɛlɩzɩɣna Jean-Jacques Rousseau kʊwɛkɩm tɔm heyitu yɔ kɛ kpaɣɖʊ 18 hɔɔlʊʊ naalɛ ŋgʊ taa nɛ ɛ-taa wɛɛ leleŋ nɛ caɣyɛ kɩzɩyɛ lɩmaɣzɩyɛ tɔm wɛɛ (Chateaubriand, George Sand, Musset) pɩkɔɔ pɩtalɩna sɔnɔ.
Bahayɩsɩm

Bahayɩsɩm pɩkɛ Abrɩham Ɛsɔ sɛtʊ ŋgbɛyɛ nɛ pɩkɛ ɖɔɖɔ Ɛsɔ kʊyʊm tɛɛ luŋuu tɛ ɛyaa mba posusuu maɣzɩm kʊyʊmʊm tɛ tɔm yɔ. Ɛyaa mba pɛkɛ pɩ-tɛ mʊyaa yɔ tɔŋ pa-tɩ se kedeŋa kpeekpe Ɛsɔ sɛtʊ ŋgbyɛ nɖɩ ɖɩ-tɛ ɛyaa wɛ paale nɛ pɛwɛɛ pa-tɩ yɔɔ yɔ. 

Persan ɛyʊ ɛnɛ yɔ Mīrzā Ḥusayn-ʿAlī Nūrī kɛna pɩ-tɛ kiɖe ɖʊyʊ (pɩnzɩ 1817 ŋtalɩ 1892) kɛ pɩnaɣ 1863 alɩwaatʊ taa. Hɩɖɛ nɖɩ ɖɩlɩna hɩɖɛ kɩsɛsɛyɛ nɖɩ paaha ɖi-kiɖe ɖʊyʊ Bahāʾ-Allāh (ceu kʊnʊŋ taa lɛ pʊ-tɔbʊʊ se Ɛsɔ samtʊ yaa Ɛsɔ tɛ mʊntʊsʊʊ kiɖeɖeu. Baha’is kɛ Bahāʾ-Allāh tɔm mʊyaa. 

Sayyid Kāẓim sɩba lɛ, ɛlɛzɩyʊ Šayḫ Aḥmad mʊ e-kewiyitu kɛlɛ ɛpɩsɩ sukuli ñʊʊ tʊ, kɛlɛ ɛ-tɛ tɔm mʊyaa taa lalaa ɖɛɛ se pañɩnɩ ɛyʊ kɩfalʊ weyi ɛpɩzɩɣ se ɛɖɛɛ nɔɔ pɛ-ɛŋgbɛyɛ yɔ. Pe-cejewiye paɣtʊ taa lɛ, pa-taa mʊyʊ lɛlʊ Mullā Ḥusayn lɩɩna pɩ-tɛ lɩmaɣza kɛ Chiraz tɛtʊ taa ɛla kɩyakɩŋ hiŋ nanaanza nɛ ɛwɛɛ atɩma yɔɔ nɛ ɛhɔkɩ nɔɔ ɖɔɖɔ mbʊ.

Ɛlɩna ɛ-nɔmɔʊ nɛ ɛtalɩ agoza fenaɣ kɩyakʊ 22 pɩnaɣ 1844 lɛ, Mullā Ḥusayn talɩ ɛyʊ nɔɔyʊ tɛ nɛ ɛlɛ mʊyɩ camɩyɛ ɖɔɖɔ. Kɛlɛ ɛlɛ ñɔpɔzɩ-ɩ se ɛnɩɩ mbʊ pʊyɔɔ ɛ-nɔmɔʊ yɔ, kɛlɛ ɛtɔŋ pʊwɛ ɛzɩ ɛkɛʊ ɛyʊ weyi ɛnʊ ñɩnʊʊ yɔ. سيد علی محمد شیرازی (Sayyid ʿAlī Muḥammad Šīrāzī0) (aloma fenaɣ kɩyakʊ 20 pɩnaɣ 1819 ŋtalɩ hasɩyaɖɛ fenaɣ kɩyakʊ nakʊ pɩnaɣ 1850) lɛ, nɔɔyʊ ɛlɛ ñalɩna Chiraz Iranɩ ɛjaɖɛ kɔɔ ɛwɛna pɩnzɩ 25 nɛ ɛtɔŋ se ɛkɛ Ɛsɔ ɛyʊ kɩfalʊ nɔɔyʊ nɛ ɛkɛ Mahdi. Kpaɣ nɛ mbʊ paya-ɩ se باب (Bāb0) (pʊ-tɔbʊʊ se nɔnɔɔ) kɛlɛ pakʊyɩ nɛ hɔzʊʊ pɩtɩŋna Iran sɔsaa yɔɔ.
Nɔmɔʊ kɩfalʊʊ tɩnaa ŋgbɛyɛ

Nɔmɔʊ Kɩfalʊʊ Ŋgbɛyɛ tɩnaa, pɩkɛ katoliki cejewiye nɖɩ ɖɩsɔɔlʊʊ se Krɩstʊ cejewa kpeekpe ɛkpɛndɩ nɛ pɩpɩsɩ kʊyʊmɖɩyɛ yɔ. Ɖɩlɩna cɛjɛtʊ haɖɛ tɩnaa tɛ atɩma ŋgbɛyɛ naɖɩyɛ cɔlɔ pɩnaɣ 1973, ɖɩ-taa ɛyaa talɩ kudokiŋ naalɛ nɛ pɛwɛɛ ajɛyɛ nɛɛlɛ nɛ loɖo taa, nɛ ɛyaa hiu nɛ naalɛ ñɛwɛɛ yɛlʊʊ yɔɔ nɛ ŋgbɛyɛ nɖɩ ɖɩ-tɛ tɔm suzuu yɔɔ. Ŋgbɛyɛ ɖɩ-nɔɔ yɔɔ tʊ kajalaɣ tʊ kɔyɔ Yeesu ɛgbaɣtʊ Laurent Fabre. 

Paya ŋgbɛyɛ nɖɩ hɩɖɛ nɖɩ pɩlɩna lone kajalaɣ nɖɛ nɖɩ ɖɩ-taa palaba ɖɩ-tɛ kajalaɣ kedizaɣ, Lyon pʊʊ yɔɔ nɔmɔʊ kɩfalʊʊ. Ŋgbɛyɛ nɖɩ ɖɩkɛ ɛgɔlɔmɩyɛ wezuu haɖɛ tɩnaa. Ŋgbɛyɛ nɖɩ ɖɩnaɣ ɖɩ-taa fada naa nɛ ɛyaa tɩŋna (halaa nɛ abalaa) nɛ ɛyaa mba patakpaɣ halaa (aɖama) nɛ ɖɔɖɔ ɛyaa pawala ɖama nɛ pɛfɛyɩna ɖɔkʊʊ yɔ (pɛfɛyɩna piya yɔ). Pa-lɩmaɣzɩyɛ kuɖum kɛlɛ kɩkpɛndʊʊ tɔm. Krɩstʊ mba kpeekpe ɛpɩsɩ kʊyʊm, ɛyaa kpeekpe ɛkpɛnɩ (paa ŋkɛ nsʊlɩmɩyɛ nɖɩ ɖɩ-tɛ ɛyʊ yaa paa ŋkɛ ɛjaɖɛ nɖɩ ɖɩ-taa ɛyʊ kɔyɔ), hɔŋ kpɛndʊʊ yaa nɩnaʊ nɛ ɛyaa kpeekpe tɛ ɖama nɩnaʊ.   

 
Pʊwayɩ kpaɣna pɩnzɩ 1960 kɛ cejewa lɛɛna nɩ pɩ-taa nɛ papazɩ pɩ-tɛ laɣsɩ mba labʊ ɖɔɖɔ pɔ-hɔɔlɩŋ pɛ-tɛ atɩma naa taa. Pʊkɔma pɩnaɣ 1960 lɛ, Duquesne Katoliki sukuli kɩtɛzʊʊ ŋgʊ kɩwɛ Pittsburgh taa sukuli piya lakaɣ tʊmɩyɛ Ɛsɔ tɔm takayaɣ yɔɔ kɛ kpɩtaʊ taa kɩyakɩŋ kɩhɛzɩŋ naalɛ ɛnɛyɔ e-wiye nɛ pehiɣ Ɛsɔ lɩm sɔʊʊ sakrɛmɩnʊʊ Fezuu Kiɖeɖeu taa. Mbʊ pɩkpaɣna nɛ atɩma agbeɣla ndɩ ndɩ paɣzɩ sʊʊ katoliki cejewiye taa Etaazuunii ɛjaɖɛ taa nɛ kedeŋa kpeekpe taa.
Confucius lɩmaɣzɩyɛ tɩnaa ŋgbɛyɛ

Confucius lɩmaɣzɩyɛ tɩnaa ŋgbɛyɛ, Rújiā (儒家) (pʊ-tɔbʊʊ se masɩma lɔŋ sukuli) nɛ Rúxué (儒学) pʊ-tɔbʊʊ se masɩma lɔŋ wa wɩlɩtʊ, pɩkɛ sukuli naa taa sukuli nakʊyʊ ŋgʊ kʊ-tʊmɩyɛ kaakɛ yaa kʊñɔŋnaɣ ɛyʊ yɔɔ lɩmaɣzɩyɛ tɔm yɔɔ, ɛyʊ fitenum yɔɔ, politiki tɔm yɔɔ nɛ Ɛsɔ sɛtʊ tɔm yɔɔ Siini ɛjaɖɛ taa yɔ. Tɔm tɩwala pɩtalɩ kpaɣɖɩŋ hiu mbʊ yɔ kpaɣ nɛ Kongfuzi (pʊ-tɔbʊʊ se wɩlɩyʊ Kong) ɛyʊ yɔɔ lɩmaɣzɩyɛ tɔm (pɩnaɣ 551 ŋtalɩ 479 pʊcɔ palʊlɩ Yeesu Krɩstʊ), pasɩmɩ-ɩ Wɩsɩ Ɖɩlɩyɛ ajɛyɛ taa taa nɛ latɛŋ hɩɖɛ ɖɩnɛ yɔ Confucius. 

Kpaɣnɛ kpaɣɖʊ 9 hɛkʊ taa lɩmaɣza ndɩ ndɩ lɩɩ paya-yɛ se Confucius maɣzɩm kɩfam ((Lǐxué 理学, Dàoxué 道学, Xīnxué 心学, ŋgbaɣ nɖɛɛ) nɛ apɩsɩ paɣtʊ ɛyaa kpeekpe cɔlɔ kpaɣɖʊ 13 wɛɛ taa. Quinq kewiyaɣ kɩɖɛzaɣ alɩwaatʊ taa lɛ, Hànxué (漢学) lɩɩ, ndɔnjɔɔlɩyɛ pɩlɩna Confucius lɩmaɣzɩyɛ yɔɔ, pʊwayɩ kpaɣɖʊ 20 alɩwaatʊ taa lɛ Confucius lɩmaɣza kɩfana ñalɩɩ. Kpaɣ ɖooo pɩ-tɛ alɩwaatʊ ndʊ mbʊ Siini ɛjaɖɛ wɛ Confucius lɩmaɣza ndɩ ndɩ taa, Tao ñɩna wɛɛ nɛ Puda ñɩna wɛɛ ɖɔɖɔ, kɛlɛ Confucius ñɩna wakaɣnaɣ. 

Ɖɔɖɔ ɛzɩ Confucius caʊʊ ɖoŋ piŋ Azii nɛ wɩsɩ ɖɩlɩyɛ taa kiŋ papɩzɩɣ pamaɣzɩ-kʊ nɛ Platon nɛ Yeesu pa-ñɩmba Wɩsɩ Ɖɩɖʊyɛ taa ajɛyɛ taa. Ɛtatɩyɩ Ɛsɔ sɛtʊ ŋgbɛyɛ naɖɩyɛ kiɖe, kɛlɛ ɛ nɛ ɛ-tɔm mʊyaa palɩzɩ lɩmaɣza sakɩyɛ pɛ-tɛ alɩwaatʊ, pɛlɛzɩ ɛyaa fetenum nɛ pɛ-tɛ caɣyɛ nɛ ɖama ɛzɩ sɔnzɩ tɩyɛ. 

Wɩlɩyʊ ɛnʊ ɛ-tɔm mʊyaa kajalaɣ mba mba pakpa se ɛyʊ yɔɔ lɩmaɣzɩyɛ tʊmɩyɛ tɩnaa nɛ papɩsɩ layaa Confucius cɔjɔ kpamɩŋ taa.
Tɔm kpou

Tɔm kpou, pɩkɛ taa wiluu tʊmɩyɛ takayaɣ ŋga ka-taa kʊnʊŋ nakʊyʊ tɔmpe ndɩ ndɩ yaa tʊmɩyɛ naɖɩyɛ cɔlɩyɛ nɛ papazɩna kajalaɣ mayaɣ pɩkɔɔ pɩɖɩna kɩtɛzaɣ, nɛ tɔmpiye nɖɩ palɩzɩ ɖɩ-tɔbʊʊ, patazɩ ɖɩ-taa kpayɩ kpayɩ, pɛkɛtɩ ɖɔɖɔ ɖɩkɛ mbʊ yɔ paa hɔɔlʊʊ ŋgʊ kɩ-taa. Takayaɣ pɩwɛ ɖɩɖʊ tʊkaɣ nakayɛ nɛ tɔm poŋ takayasɩ lɛɛsɩ, kanɛ yɔ kɛkɛ ŋga kɔyɔɔdʊʊ kʊnʊŋ kʊyʊmʊʊ tɔm yaa pama-kɛ nɛ nzʊlɩyɛ kʊyʊmɖɩyɛ yɔ.
  
Malɩyʊ abalʊ ñɩnʊ tɔm kpou kɛ takayaɣ kɩkɩndaɣ kɛ latɛŋ hɛkʊ wɛɛ kʊnʊŋ taa dictionarium ɖɩlɩna latɛŋ kʊnʊŋ taa mbʊ se dictio. Ɖɩcɔna kɔyɔ pama-ɖɩ nɛ n kʊyʊm, ɛlɩna latɛŋ dictio cɔlɔ. Ɛ-tɛ kajalaɣ tʊmɩyɛ labɩnaʊ kaawɛ ɖooo Jean Garlande tɛ Dictionarius cum comm ɛlɩ ñalɩ pɩnaɣ 1220. 
 
Tɔmɩŋ ɖɩlɩyɛ kpɛlɛkɩtʊ paɣzɩna Fransɩɩ tɔm kpoŋ taa alɩwaatʊ ndʊ Fransɩɩ kʊnʊŋ ñɔɔ yɔ (pɩnaɣ 1650), Ménage weyi yeke nɛ maɣzɩm taa pɩza ɛna Fransɩɩ tɔmɩŋ sakɩyɛ kiɖe. Caama kʊnʊmɩŋ yɔɔ kpɛlɛkʊʊ tʊmɩyɛ tʊ Friedrich Christian Diez (pɩnzɩ 1794 ŋtalɩ 1876) sɩna lɛɣtʊ tɔmɩŋ kpɛlɛkʊʊ kiɖe. Tʊmɩyɛ nɖɩ sɔnɔ yɔ Walther von Wartburg kumoɖe tʊmɩyɛ huzina ɖɩ-yɔɔ (pɩnaɣ 1888 ŋtalɩ pɩnaɣ 1971), nɖɩ yebina nɛ sɔnɔ ɖɩwɛna aseɣɖe tɔm sakɩyɛ ndʊ paacɔɔlʊʊ tɩ-yɔɔ paa hɔɔlʊʊ ŋgʊ kɩ-taa pɩlɩna Fransɩɩ tɔmɩŋ ɖɩlɩyɛ kpɛlɛkʊʊ yɔɔ.

Kajalaɣ pɩlʊʊ takayasɩ lɩna Sumer, kpaɣ kpaɣɖʊ 4 pʊcɔ palʊlɩ Yeesu Krɩstʊ. Pala-sɩ nɛ tʊmɩyɛ ɖɩwɩlɩyɛ tʊma naa taa, se pɩsa pɛkpɛlɛkɩ mayaa, pɩɩkɛ tʊmɩyɛ sɔsɔyɛ kpem nɛ pɩkɛ wazaɣ ñɩnɖɛ. Mbʊ lɛ panaɣ papɩla tabɩlɩ naa cikpema 42 nɛ pɔ-yɔɔ nɛ hɩla 14000, papɩlɩ-yɛ pɩlɩna paa weyi ɛ-tɛ pʊtʊ kajalaɣ tʊ yɔɔ.
Aŋglɩkan Ɛsɔ sɛtʊ ŋgbɛyɛ

Aŋglɩkan Ɛsɔ sɛtʊ ŋgbɛyɛ, pɩkɛ Krɩstʊ cejewiye nɖɩ ɖɩtʊɣʊ ɖɩ-tɩ nɛ Room yɔ pɩnaɣ 1534, nɛ ɖɩwɛɛ pɩkɩlɩna Ɛŋglɩsɩ ajɛyɛ taa kɛnɛ, kɔzɩ kɔzɩ ajɛyɛ wena Ɛŋglɩsɩ ɛjaɖɛ kaacaɣ ajɛyɛ wena a-ñʊŋ yɔɔ yɔ a-taa. Yee ɖɩlɩ Kewiyaɣ kɩkpɛndaɣ ɛjaɖɛ taa kɔyɔ patasaɣ yaʊʊ ɛyaa mba se episkopalɩyɛɛ waa ɖɔɖɔ kɛ Etaazuunii ɛjaɖɛ taa. Cejewiye nɖɩ ɖɩñɔɔ pɩtɩŋna Angletɛrɩ wiyaʊ Henri 8 tʊ yɔɔ, kpaɣɖʊ 9 alɩwaatʊ taa, se patʊɣʊ pa-tɩ nɛ papa pɩlɩna politiki lɩmaɣza naayɛ yɔɔ nɛ Ɛsɔ Tɔm kpɛlɛkʊʊ lɩmaɣza naayɛ yɔɔ mbʊ ɛzɩ ɛyʊ kʊyʊm kpaɖʊʊ ɛyaa lalaa kpeekpe keŋ keŋ paɣtʊ takayaɣ taa tɔm pɩnaɣ 1534 yɔ.

Tɔmpiye aŋglɩkan lɩna latɛŋ hɛkʊ taa tɔmʊʊ nakʊyʊ cɔlɔ mbʊ se ecclesia anglicana, pañɩɣ niiye ɖɩ-yɔɔ pɩnaɣ 1246, nɛ ɖɩ-tɔbʊʊ se Ɛŋglɩsɩ Ɛsɔ sɛtʊ ŋgbɛyɛ. Yʊsʊʊ tɔmʊʊ ŋgʊ se aŋglɩkan yɔ wiyaʊ Henri 8 lubina-tʊ. Pʊwayɩ mbʊ yɔ kpaɣ kpaɣɖʊ 16 alɩwaatʊ taa mbʊ yɔ patalakɩ tʊmɩyɛ nɛ tɔmpiye nɖɩ siŋ ɛzɩ kpaɣ paɣtʊ takayasɩ taa Angletɛrɩ ɛjaɖɛ mbʊ yɔ payaɣ-kʊ kɛlɛʊ se Church of England. 

Wiyaʊ Henri 8 tʊ kɛ Ɛnglɩsɩ ɛjaɖɛ wɛɛ ekizi papa tɔm, ɛɛkpaɣ halʊ kɛ Cathérine Aragon tʊ pɩnaɣ 1509. Halʊ ɛnʊ ɛfɛyɩna-ɩ nɛ pɩɣa abalɩ pɩɣa, kɛlɛ ɛsɔɔlɩ ɖɔɖɔ ɛ-ɖaŋ Anne Boleyn, kɛlɛ etiyina takayaɣ nakayɛ papa pɩnaɣ 1527 nɛ ka-taa peeɖe lɛ ekizi ɛ nɛ ɛ-halʊ pɛ-tɛ nesi ɖɔkʊʊ tɔm. Ŋgʊ ɛɛhɛza kpataa Clément 7 tʊ lɩmaɣza ɛ-ñʊʊ taa pɩlɩna politiki tɔm ndɩ ndɩ yɔ, kɛlɛ ɛkpa ɛ-tɩ nɛ ɛpɩsɩ cɔɔcɩ ñʊʊ tʊ nɛ kewiyaɣ ñʊʊ tʊ Ɛŋglɩsɩ ɛjaɖɛ taa kɛlɛ ekizi ɛgbaɣdɩyɛ ɛ nɛ Room taa ɛyaa.
Siuu siuu tɛ Krɩstʊ samaɣ

Siuu siuu tɛ Krɩstʊ samaɣ yaa cɔɔcɩ naa tomnaɣ kʊyʊmaɣ, kpeɣluu cɔɔcɩ naa sakɩyɛ kedeŋga taa, pʊ-tɔbʊʊ cɔɔcɩ naa mba papɩɣyʊʊ Ɛsɔ tɔm kpɛlɛkʊʊ tɛ kajalaɣ paɣtʊ lʊbɛ tɔm yɔɔ yɔ pɩlɩna Krɩstʊ tɔm  yɔɔ, paɣtʊ ndʊ paamawa yɔ tɩ-yɔɔ. Siuu siuu Krɩstʊ tɔm (krɛkɩ kʊnʊŋ taa lɛ,*Ὀρθοδοξία*, pʊ-tɔbʊʊ se lɩmaɣzɩyɛ ɖeyi ɖeyi) yɔɔdʊʊ se palɩna kpaagbaa kɛ kajalaɣ Krɩstʊ cejewa wena alɩna Yeesuu apostolowa cɔlɔ kɛ wɩsɩ ɖɩlɩyɛ taa ageeta taa kɛ Roma Ampiiri taa.

Cɔɔcɩ naa pɛkpɛnda lʊbɛ nɛ pa-taa peeɖe nabayɛ tɔŋ se palɩna keekee apostolo nɔɔyʊ cɔlɔ, yaa Ɛsɔ tɔm susiyu nɔɔyʊ cɔlɔ kɛ kpaɣɖʊ kajalaɣ ñɩŋʊ taa, Constantinople siuu siuu cɔɔcɩ ŋgʊ apostolo André sɩ ki-kiɖe yɔ, Alexandrie cɔɔcɩ nɛ Afrika kpeekpe ŋgʊ Marc tɩna ki-kiɖe yɔ, Antioche ñɩŋʊ nɛ Wɩsɩ Ɖɩlɩyɛ ñɩmba tɩŋa, papa lɛ apostolo waa Petro nɛ Paul sɩna paba, apostolo Jacques ñasɩɩ Jerusalem siuu siuu cɔɔcɩ, apostolo André ñasɩɩ Georgie cɔɔcɩ, Chypre ñɩŋʊ ñɛwɛɛ kʊkʊ lɛ Paul ñasɩna-kʊ nɛ Krɛɛsɩ ñɩŋʊ wɛɛ Paul tʊlɩna-kʊ.   

Cɔɔcɩ naa mba pɛwɛɛ sakɩyɛ Krɩkɩ kɩbɩnʊʊ ageeta taa, pʊ-tɔbʊʊ Mediteranɛɛ wɩsɩ ɖɩlɩyɛ kɛdɛŋa taa kiŋ: 

* Krɛɛsɩ 
* Albani
* Turkii 
* Syrii 
* Libaŋ 
* Israeli 
* Palestine
* Egipiti 
* Armeni
* Georgie

Sɩlavɩ ajɛyɛ taa kiŋ:  

* Russi 
* Ukraine 
* Bielorusie 
* Bulgari 
* Serbi 
* Montenegro
* Macedoine
* Ruumani 
* Moldavi 

Siuu siuu cɔɔcɩ naa laɣ kɩlaŋ pɩlɩna sɔnzɩ kagbanzɩ ndɩ ndɩ yɔɔ (byzantin, arménien, antiochien, chaldéen nɛ alexandrien), Pakalʊʊ Ɛsɔ Tɔm takayaɣ nɛ kɩlaŋ tɔm ajɛyɛ taa nɔɔnɔɔ kʊnʊmɩŋ taa yaa kɩbɩnjaazɩ kʊnʊmɩŋ taa (arameni kʊnʊŋ taa, arameni cɔɔlɩɩ kʊnʊŋ taa, Krɛkɩ Ɛsɔ tɔm takayaɣ kʊnʊŋ, Sɩlavɩ kɩbɩnʊʊ kʊnʊŋ taa ɖɔɖɔ.
Ɛsakuliye takayaɣ kɩkalaɣ

Ɛsakuliye takayaɣ kɩkalaɣ (pɩkɛ takayaɣ kɩkalaɣ yaa takayasɩ kɩkalɩsɩ nzɩ papɩzɩɣ pakalɩ-sɩ nee yɔɔ kʊyʊm naalɛ naatozo yɔ) pɩkɛ maɣzɩm tɛ takʊʊ nɛ wiluu tʊmɩyɛ se pɩtɩŋɛ pɩkpɛndɩ nɛ pɩkɛ tɩlɩyɛ tɔm ɛyaa kpeekpe cɔlɔ, nɛ ɖɩcɔna kɔyɔ pɩkɛ kpɛlɛkɩtʊ tʊmɩyɛ nɛ ɛsakuliye tɔm paa weyi ɛ-cɔlɔ. 

Pɩkɛ tovonum takayaɣ mbʊ pʊyɔɔ yɔ ɖɩkpaɣ-kɛ yɔ kɛtɩtʊ ndɩ ndɩ wɛɛ ka-taa nɛ aseɣɖe tɔm sakɩyɛ wɛɛ ka-taa, nɛ pɩtɩŋɩɣna pɩlɩyɛ naɖɩyɛ yɔɔ yaa taabɩlɩ naa nabɛyɛ yɔɔ nɛ takayaɣ kɩkalɣ kpata naa yɔɔ. Tɔmʊʊ ŋgʊ kɩñɔ alɩwaatʊ kɩfatʊ tʊ nɛ yɔ tɩ-taa kpaɣ ɖooo ɛsakuliye takayaɣ kɩkalaɣ yaa tovonum lɛɣtʊ tɔm kpou, keɖeɣa laɣsɩ nɛ nesi tɛɛ tʊma lɩʊʊ pɩnzɩ 1751 ŋtalɩ 1772 alɩwaatʊ taa. 

Keekee taa lɛ, ɛsakuliye takayaɣ kɩkalaɣ wɛ ndɩ nɛ tɔm kpou mbʊ pʊyɔɔ yɔ tɔm kpou taa lɛ ɖɩnaɣ se palɩzɩ tɔmpee tɔmɩŋ nɛ pawɩlɩ paa nɖɩ lɛ ɖɩ ɖɩ-caɣyɛ tɔm loyaɣ taa nɛ paapɩzɩɣ patasɩ cɛtʊʊ ɖɩ-yɔɔ natʊyʊ, ŋgʊ ɛsakuliye takayaɣ kɩkalaɣ yɔ ñɔyɔɔdʊʊ pɩtɩŋa pʊ-tɔm pɩkɔzɩna ɛsakuliye tɔm. Woɖe yɔɔ woɖe yɔɔ lɛ ɖɩnaɣ kpaɣ hɛkʊ taa alɩwaatʊ nɛ ɖɔɖɔ ɖooo canaʊ alɩwaatʊ, Siini ɛjaɖɛ taa nɛ ɖɔɖɔ ceu cɔlɩɩ wɛɛ taa mbʊ takayaɣ ŋga kɛkɛ ɛsakuliye takayaɣ, kpɛlɛkɩtʊ pɩyʊ ɖama tamsɩnaʊ pɩyʊ. 

Tɔmʊʊ ɛsakuliye takayaɣ kɩkalaɣ lɩna tɔmʊʊ encyclopædia, papɩsɩ-kʊ latɛŋ taa nɛ pɩwɩlɩɣ se pɩkɛ ɖanʊʊ lʊlʊʊ nɛ kɩlɩna Plutarque krɛkɩ tɔmʊʊ taa ἐγκύκλιος παιδεία. Tɔmpiye enkyklios tɔbʊʊ se kɩcɔcɔʊʊ, pʊtʊ weyi ɛcɔʊʊ kpɛyɛɛ ɛzɩ kaapɔɖɛ wɛʊ yɔ, walaa taa lɛ pɩwɛna alɩwaatʊ, pɩwɛɛ ɛyʊ paa weyi cɔlɔ, ŋgʊ tɔmpiye paideía tɔbʊʊ se kpɛlɛkɩtʊ. Tɔmʊʊ ŋgʊ enkyklios paideia kɩtɩŋa kɩ-tɔbʊʊ se tɩlɩyɛ kpeekpe mbʊ pɩkɛ kpɛlɛkɩtʊ tɩŋa yɔ.
Yeesuu ɛgbaɣtɩnaa

Yeesu ŋgbɛyɛ tɩnaa yaa ɛgbaɣtɩnaa (Societas Jesu, SJ ou s.j.) pɩkɛ katoliki cɔɔcɩ ŋgbɛyɛ naɖɩyɛ, ŋgbɛyɛ nɖɩ abalaa wɛna ɖɩ-taa nɛ paya-wɛ se Yeesu ɛyaa. Ŋgbɛyɛ nɖɩ Ignace Loyola ñɩnʊ sɩna ɖɩ-kiɖe ɛ nɛ François Xavier nɛ kajalaɣ ɛgbaɣ tɩnaa pɩnaɣ 1539 kɛlɛ papa Paul 3 tʊ ñɩɣ niye tɔm ndʊ tʊ yɔɔ pɩnaɣ 1540.Pɔyɔkɩ-ɖɩ pɩnaɣ 1773 wayi lɛ, papa Pie 7 ɖaɣnɩ-ɖɩ paɣzɩɣ pɩnaɣ 1814. Kpaɣna kpaɣɖʊ 21 paɣzɩtʊ  alɩwaatʊ taa mbʊ yɔ papɩzɩɣ pakalɩ ɖɩ-taa ɛyaa pɩtalɩ 17000 pɩnaɣ 2013. Ŋgbɛyɛ nɖɩ sɔnɔ ɖɩ-nɔɔ yɔɔ ɖɛyʊ sɔsɔ kɔyɔ Arturo Sosa.  

Ɖɔɖɔ ɛzɩ Ɛsɔ sɛtʊ aŋgb lɛɛna yɔ, Yeesu tɛ ɛyaa pa nɛ yɔ posusuu Ɛsɔ tɛ kɩbazɩm tɔm, tɩ ɖɔkʊʊ (abalʊ maasɩŋ halʊ kaʊ tɔm) nɛ tɩ luuzuu, kɛlɛ pa-maɣmaɣ palɩzɩ ɖuunaʊ tɔm lɛɛtʊ ndʊ lɛ se papa ñamtʊ piŋ nɛ ɛ-tʊma pɩlɩna ndʊ pama Ɛsɔ tɔm takayasɩ taa yaa apostolo waa tɔm nɛ paɣtʊ takayasɩ ndɩ ndɩ ta yɔ.
 
Ŋgbɛyɛ nɖɩ ɖɩñaŋ paɣtʊ takayasɩ nzɩ Ignace Loyola kaamawa yɔ nɛ tɩtɔŋ se ɛyaa mba pɛfɛyɩna tɔɔla naayɛ se payaa-yɛ po-wondu kususutu nɛ patɩŋɩɣ wɛɛ ana a-taa layaa paɣtʊ. Paasɔɔlʊʊ tɩ kpazʊʊ yaa mbʊ pʊɖʊ-wɛ hɩɖɛ yɔ. Pɛ-tɛ wɛɛ tɔm kɛtɩdʊ taa ɖɩnaɣ pataa fɛyɩna episikɔpʊ waa pʊɖɔɔ yaa layaa sakɩyɛ nɛ papa François weyi pakpa-ɩ lakɩŋ fenaɣ taa pɩnaɣ 2013 kɛna kajalaɣ papa weyi ɛkɛ ŋgbɛyɛ nɖɩ ɖɩ-taa ɛyʊ yɔ. 

Pɩkɔma pɩnaɣ 1534 kɩyɛɛna fenaɣ kɩyakʊ 15 ŋgʊ wiye lɛ Ignace Loyola tʊ ɛnʊ nɛ Paarii sukuli kɩtɛzʊʊ taa sukuli piyaa sɔsɔsɩ loɖo mba yɔ Navarɛɛ François Xavier, Ɛsɩpañɩ Alfonso Salmeron, Jacques Lainez nɛ Nicolás Bobadilla, Pɔrɩtɩgalɩ Simão Rodrigues nɛ Savoyard Pierre Fabre (kajalaɣ layʊ weyi pakpa-ɩ ŋgbɛyɛ nɖɩ ɖɩ-taa yɔ), wolo Montmartre kɛ Denis kiɖeɖeu tisuu yɔɔ sɩɖʊ lone taa.
Johanɛsɩ Ɛsɔ sɛtʊ ŋgbɛyɛ

Johanɛsɩ Ɛsɔ sɛtʊ ŋgbɛyɛ pɩkɛ cɔɔkɩ ŋgbɛyɛ naɖɩyɛ, Ɛnglɩsɩ pasɩtɔɔr waa pazɩna-ɖɩ mba yɔ John Smyth kɛ Hollande pɩnaɣ 1609 nɛ pʊwayɩ kɛyɔ Thomas Helwys kɛ Angletɛrɩ pɩnaɣ 1612. Ŋgbɛyɛ ndɩ pasɩma-ɖɩ nɛ mbʊ petisi Ɛsɔ Tɔm takayaɣ yɔɔ, lʊlʊʊ kɩfam, Ɛsɔ tɛ lɩm sɔʊʊ kɛ ɛyʊ sɔsɔ weyi ɛkɛ ɛ-tɔm mʊyʊ, ɛwɛna ɛ-tɔm susuu tʊmɩyɛ paɣtʊ ɛ-maɣzɩm taa yɔ. Pɩtalaɣ pɩnaɣ 2010 lɛ papɩzɩɣ pakalɩ ɛyaa ŋgbɛyɛ nɖɩ ɖɩ-taa pɩtalɩ miiliiyɔɔ waa 100 mba pɛkɛ sɔɔlɩyaa.

Johanɛsɩ Ɛsɔ sɛtʊ ŋgbɛyɛ nɖɩ ɖɩpɩzɩɣ ɖɩyaa se baptɩstɩ cɔɔcɩ, cɔɔcɩ ŋgʊ kɩpaɣzɩ Ɛŋglɩsɩ nindiyu yaa pasɩtɔɔr John Smyth, ɛɛkɛ aŋglɩkan fada kɩbɩnʊ nɔɔyʊ weyi pɩhayɩ nɛ ɛsɔɔlɩ ɖaɣnɩ paɣzɩɣ Ɛsɔ tɔm takayaɣ kpɛlɛkʊʊ yɔ. Smyth ɛnʊ pakpa-ɩ nɛ ɛkɛ aŋglɩkan fada pɩnaɣ 1594 kɛ Ɛŋglɩsɩ ɛjaɖɛ taa. Piteleɖi ɛzɩ pakpa-ɩ cɔjɔtʊ lɛ ɛsɔɔlɩ se ɛɖaɣnɩ paɣzʊʊ ɛsɔ yɔɔ tisuu tɔm kpɛlɛkʊʊ pɩlɩna ɖooo kiɖe tɛɛ. Pɩtɩŋna ɛzɩma ɛyaa sakɩyɛ sakɩyɛ seɣta-ɩ mbʊ lɛ ekizi aŋglɩkan Ɛsɔ sɛtʊ ŋgbɛyɛ nɛ ɛɖɛɛ ɛcaɣ Hollande pɩnaɣ 1607 ɛ nɛ ɛyaa lalaa mba pɔsɔɔlɩ ɛ-tɔm ndʊ yɔ. 

Pɩkɔma pɩnaɣ 1609 pɩnaɣ pakpaɣ ɛzɩ ŋgbɛyɛ nɖɩ ɖɩñɔɔ yɔ, lɛ ɛsɔ ɛyaa lɩm patalɩ ɛyaa hiŋ natozo nɛ loɖo. Thomas Helwys tʊlɩ kajalaɣ baptɩstɩ cɔɔcɩ kɛ Angletɛrɩ tɛtʊ ndʊ payaa se Spitalfields yɔ tɩ-taa, tɩwɛna Londre nɛ wɩsɩ ɖɩlɩyɛ taa kiŋ kɛ pɩnaɣ 1612. Baptɩstɩ ŋgbɛyɛ nɖɩ ɖɩkɩlɩ ɖɔʊʊ nɛ paɣlʊʊ kedeŋa kpeekpe taa yɔ wɛ Etaazuunii ɛjaɖɛ taa kɛnɛ nɛ papɩzɩ pakalɩ ɛyaa patalɩ miiliiyɔɔ waa 38,8 kpaɣ pɩnaɣ 2002.